About: Bizitzaren luzapena\nBizitzaren luzapena gizakiaren bizi-itxaropena handitzean datza, zahartze prozesua motelduz. Bizi-itxaropena mugatuta dago istripu eta zahartze gaixotasunen aurrean duen ahuleziarengatik, besteak beste minbizia edo gaitz kardiobaskularrak. Bizitzaren luzapena dago dieta egokien erabilpenean, kirola egiterakoan eta substantzia arriskutsuak saihestean, hala nola tabakoa edo gehiegizko azukrea. Espezie batek izan dezakeen adin-muga baldintzatuta dago bere geneengatik eta ziur asko ingurune faktore batzuengatik. Gaur egun ezagutzen den metodo bakarra muga hau handitzeko murrizketa kalorikoen janari dietak egitean datza. Teorian beste metodo batzuk hedatzeko izango ziren: ehunen lehengoratze periodikoa, molekulen konponketa edo zelula eta ehunen gaztetze prozesua.\nBizitzaren luzapena gizakiaren bizi-itxaropena handitzean datza, zahartze prozesua motelduz. Bizi-itxaropena mugatuta dago istripu eta zahartze gaixotasunen aurrean duen ahuleziarengatik, besteak beste minbizia edo gaitz kardiobaskularrak. Bizitzaren luzapena dago dieta egokien erabilpenean, kirola egiterakoan eta substantzia arriskutsuak saihestean, hala nola tabakoa edo gehiegizko azukrea. Espezie batek izan dezakeen adin-muga baldintzatuta dago bere geneengatik eta ziur asko ingurune faktore batzuengatik. Gaur egun ezagutzen den metodo bakarra muga hau handitzeko murrizketa kalorikoen janari dietak egitean datza. Teorian beste metodo batzuk hedatzeko izango ziren: ehunen lehengoratze periodikoa, molekulen konponketa edo zelula eta ehunen gaztetze prozesua. Bio-gerontologo askok itxaropena dute aurreratze areak ehunen gaztetze prozesuan ama-zelulen bitartez, organo artifizialen transplanteak edo xenotrasplanteak eta molekulen konponketa organismoaren gaztetze prozesua bukatzea baimentzea. Nahiz eta adostasunik ez egon aurrerapen hauek erabiliko diren ala ez dekada batzuen buru. Ondorio sozial, ekonomiko eta politikoak bizitzaren luzapenari buruz polemikoak izango dira, bioetikaren barnean eztabaida indartsuak sorraraziz. (eu)\nBizitzaren luzapena gizakiaren bizi-itxaropena handitzean datza, zahartze prozesua motelduz. Bizi-itxaropena mugatuta dago istripu eta zahartze gaixotasunen aurrean duen ahuleziarengatik, besteak beste minbizia edo gaitz kardiobaskularrak. Bizitzaren luzapena dago dieta egokien erabilpenean, kirola egiterakoan eta substantzia arriskutsuak saihestean, hala nola tabakoa edo gehiegizko azukrea. Espezie batek izan dezakeen adin-muga baldintzatuta dago bere geneengatik eta ziur asko ingurune faktore batzuengatik. Gaur egun ezagutzen den metodo bakarra muga hau handitzeko murrizketa kalorikoen janari dietak egitean datza. Teorian beste metodo batzuk hedatzeko izango ziren: ehunen lehengoratze periodikoa, molekulen konponketa edo zelula eta ehunen gaztetze prozesua. (eu)\nBizitzaren luzapena (eu)


Backstage-a – Gazteaukera Blog\nAntzerki lan baten azken agerraldia da. Fokuek protagonista argiztatzen dute bete-betean. Azken esaldia ahoskatu eta antzokia iluntasunak estaltzen du. Txalo zaparrada ikaragarri batek isiltasuna mila zatitan triskatzen du, aupada eta oihuen artean. Eszenatokiaren atzealdean, makillatzailea, zuzendaria, gidoilaria, dekoratzailea, argi eta soinu-teknikaria eta abar luze bat, aktorea bera bezain harro daude. Ikusi ez arren, denak dira arrakastaren parte.\nKirolean gauza bera gertatzen da, eta Basque Team (BAT) dugu euskal kirolari olinpikoen backstage-a. Basque Team, Eusko Jaurlaritzak eta EITB Euskal Irrati Telebistak sortu zuten, irabazi-asmorik gabe, eta Euskal Herriko goi mailako kirola sustatzea du helburu nagusi.\nEusko Jaurlaritzako kirol zuzendaritik hasita (Patxi Mutiloa), zuzendari kudeatzailea tartean (Ignacio García), programaren aholkularia (Fernando Sánchez), marketing eta komunikazio kudeatzailea (Rafa Mungia), administrazio arduraduna (María Pérez), aholkulari juridikoa (Javier Aldazabal), kirol teknikariak (Aitor Alberdi, Mar García, Uxue Zatika eta Idoia Ezkurza), kirol teknologian aditua (Julen Erauzkin), kirol medikuntzan mediku espezialistak (Xabier Leibar eta Maialen Beldarrain), kirolariaren trebakuntzan aditua (Olatz Legarza) barne. Denek ere elkarlanean dihardute, gure kirolariek Olinpiar Jokoetan zein mundialetan emaitzarik onenak lor ditzaten.\nEta ezin ahaztu tarte honetan, gurasoak. Mediku, psikologo, aholkulari, eta beharrizaneko edozein alderditan espezialista diren horiek. Pazientzian masterdunak, eta baldintza gabeko laguntza eskaintzen dutenak. Arrakastak eta porrotak, seme edo alaba kirolariak bezain beste, edo intentsoago bizi dituztenak. Eskerrik asko ama eta aita.\nArgazki gehiago ikusteko, hemen: http://www.flickr.com/photos/gazteaukera/sets/72157629140972159/\nGOT Olinpiadak\t2017-01-02T08:14:21+02:00\t2012/07/11|Aisia, Gazte-txartela, Londresko Olinpiadak|Iruzkinik gabe


B 33: Dena hemen? Dena han? | Iñaki Beristainen bloga\n(Igandeko ebanjelioa: Mk 13, 24-32)\nLiturgi urtea bere azkenera datorkigu. Eta Elizari gustuko zaio azken igande hauetan bere azkenari begiratzea. Bere azkenari esan dut; baina hobeto esana legoke, bere beteari begiratzea gustuko duela. Egia da, betetasun horrek edo azken horrek beti sortu izan duela halako estuasun edo itolarria. Sortu izan du eta sortzen du. Askok egin duten aukera, beraz, horretan ez pentsatzea eta horretaz ez jardutea. Alde batera utzi, eta kitto!\nBetetasunari buruzko burutazioak alde batera uztea ulertzekoa izango da, baina ez da batere burutsua. Geure begien bistan daukagun errealitatea baita. Garbi asko ikusten dugu gauzak ez direla betirako. Dena aldatu egiten dela.\nEta, burutazioak alde batera utzi nahi badira ere, garbi asko ikusten dugu geuk ere hil egin behar dugula, besteak hiltzen ikusten ditugun bezala. Eta hori baino lehenago ikusten dugu, mundu honetan gure bizitzak badituela bere eskakizunak, bere egarriak, bere izan nahiak, bere gutiziak, bere ase ezinak…\nBegi aurrean daukagun errealitate horren aurrean, jarrera desberdinak har daitezke, noski: bata da, lehen esan dugunez, barruko eskakizunei ateak ixtea eta dena hemengo hemen txikira mugatzea. Jarrera horri deituko nioke, «dena hemen». Beste jarrera, erabat aurkakoa da: hemengoak ez du betikotasunik, laburra eta motza da, ez du erantzun beterik eskaintzen; beraz, hemengoa baztertu eta «dena han». Eta «hangoaren» betetasun teoriko batean ezkutatzen dira «hemengoak» dituen arazo eta sufritubehar guztiak.\nBistakoa da, jarrera biak iruditzen zaizkidala, kontuz esate aldera, hankamotzak, herrenak. Esana utzi dut, hemengo hutsak ez gaituela betetzen eta garbi erakusten digu hemengorako baino zerbait gehiagotarako gaudela eginak. Bizitzaren eskarmentua daukan edonork esango dizu «beste zerbait» eskatzen diola barruak. Beste kontua izango da, jakina!, zer egiten den barrutik sortzen zaigun eskakizun horrekin. Bere barruaren historia bakoitzak ezagutzen du.\nEta hori bezain bistakoa da, bigarren jarrera ere ez dela baliozkoa. Mundu honetan bizi behar dugu eta mundu honetan jokatu behar dugu gure esperantza. Mundu honetako gauzei ihes egitea, betetasuna ematen ez dutelako, horri iheskeria esaten zaio. Eta jarrera horrek ez bizitzera garamatza, eta mundu honetan dauzkakegun beharrak, betetasun teoriko baten eskuetan uztera. Baina, ez gara bizi. Gauzei ihes egiten diegu. Mundu honetako biziera mespretxatu egiten dugu. Ez du balio.\nBada, noski, beste jarrera edo ikuspegi bat, alderdi biak lotzen dituena. Ez da errazena, baina bai osoena. Hemengo errealitate txikian betikotasuna eman zaigu bizitzera. Eta betikotasunaren argiak argitzen digu mundu honetako konpromisoa. Gaurkoa gerokoaren argitan bizitzeak ez digu konpromisoa gutxitzen, areagotu eta sakontzen baizik. Betikoaren konpromisoa edukiko ez bagenu, gure konpromisoak laburrak izango lirateke. Betetasunean sinesteak asko behartzen du kristauaren jokabidea mundu honen zerbitzura.\nEta alderantziz ere esan behar da: hemengoan lan egiteak ez gaitu hemengora mugatzen. Gerokoaren arnasa edukiko ez bagenu, hemengoak ito egingo gintuzke. Hemengoak argi berezia hartzen du etorkizunaren esperantzatik. Hemengo borroka asko edertzen da, gero espero dugunaren argitan. Eta, aldi berean, gaur ari dugun borroka horixe da: etorkizuna erakarri eta gertaraztea, biharkoa gaur eraikitzea. Etorkizuna, dagoeneko, gaurko baita. Etorkizunetik bizi dugu gaurkoa.\nHorregatik, «dena han?». Ez. «Dena hemen?». Ezta ere. Hangoa hemen eta hemengoa handik. Bata besteari loturik eta batak besteari eutsiz. Mundu honetan ireki ditzakegu leihoak eta etorkizunaren leihoak argitasun handia utziko luke sartzen gure bizitzara.\nEsta entrada fue publicada en Bizia, Esperantza, Sinesmena y etiquetada Heriotza, Mundu berria por admin. Guarda enlace permanente.\nUn pensamiento en “B 33: Dena hemen? Dena han?”\njuan luis epelde azpitarte en 2015/11/12 en 16:42 dijo:\nZer komentatu dezake holako hitzaldi biribilari.\nBai, behar bada nere barruan horrela sentitu izan dut, baino hau irakurri arte ez dut hain garbi ikusi. Beste kontua da gainera hori betetzea.


RF lotze prozesua | indukzio bidezko berogailuen makinak indukzio bidezko berotze soluzioak\nRF lotura prozesua\nIndukziozko loturak indukziozko berogailua erabiltzen du itsaspen itsasgarriak sendatzeko. Indukzioa da autoen osagaien itsasgarriak eta zigilatzaileak sendatzeko metodo nagusia, hala nola ateak, kanpaiak, babesak, atzerako ispiluak eta imanak. Indukzioak itsasgarriak sendatzen ditu konposite metal eta karbono zuntz karbono zuntz juntaduretan. Automobilgintzako lotura mota nagusi bi daude: spotbonding,\nelkartu beharreko materialen segmentu txikiak berotzen dituena; eraztun osoko lotura, juntura osoak berotzen dituena.\nDAWEI Indukzio puntuko lotura sistemek panel bakoitzerako energia sarrera zehatzak bermatzen dituzte. Beroak eragindako gune txikiek panelaren luzapena minimizatzen dute. Altzairuzko panelak lotzerakoan ez da estalkirik behar, eta horrek tentsioak eta distortsioak murrizten ditu. Panel bakoitza elektronikoki kontrolatzen da, energia sartzeko desbideratzeak tolerantzien barruan daudela ziurtatzeko. Eraztun osoko loturarekin, tamaina bakarrekoa da\nbobina guztiak ordezko bobinak beharra murrizten du.\nIndukzioa da automobilgintzan lehentasunez lotzeko metodoa. Altzairua eta aluminiozko xafla lotzeko oso erabilia, indukzioa gero eta gehiago erabiltzen da material arin konposatu eta karbono zuntzezko material berriak lotzeko. Indukzioa industria elektroteknikoan adar kurbatuak, balaztetako zapatak eta imanak lotzeko erabiltzen da.\nProduktu zurien sektoreko gida, errail, apal eta paneletarako ere erabiltzen da.\nDAWEI Induction indukzioan sendatzeko espezialista profesionala da. Izan ere, indukzio puntuko sendaketa asmatu genuen.\nEskaintzen ditugun ekipoak sistema indibidualen elementuetatik abiatzen dira, hala nola energia iturriak eta bobinak, giltza eskura dauden soluzio osatuak eta guztiz onartuak.\nKategoriak ohiko galderak Tags bonding, maiztasun handiko loturen berokuntza, indukzio lotura, indukzioa lotzeko berogailu, indukzio lotura prozesua, RF lotura prozesua


Auzitegi Nazionalak berretsi egin ditu Altsasuko gazte auzipetuen zigorrak | Politika | Berria\nAuzitegi Nazionalak berretsi egin ditu Altsasuko gazte auzipetuen zigorrak\n13 urte arteko zigorrak berretsi ditu apelazio aretoak. Epaiak terrorismo delitua baztertu du, baina autoritatearen kontrako atentatua egotzi die gazteei, "ideologia diskriminazioa" aldagai larrigarriarekin. Iñaki Abaden kasuan, sei urtera murriztu du zigorra. Lehen protesta gaur iluntzean egin dute, Iruñean.\nAuzitegi Nazionaleko apelazio aretoak Altsasuko gazte auzipetuei ezarritako zigorrak berretsi ditu, auzitegiak gaur kaleratu duen eta BERRIAk eskuratu duen epaian. 2016ko urrian, bi guardia zibili eta beren bikotekideei eraso egitea egotzita, Auzitegi Nazionaleko lehenengo sekzioak bi eta 13 urte arteko espetxe zigorrak ezarri zizkien.\nZigor horiek ontzat jo ditu auzitegiak, epaiari aurkeztutako helegiteak aztertu ondoren. Iñaki Abaden zigorra moldatu du soilik. Sei urtera murriztu du haren kartzela zigorra, aurreko epaian ezarri zitzaion zigorrean berak egin ez zituen ekintzengatik zigortu zutelako.\nBestalde, auzitegiak baztertu egin du gazteek terrorismo delitua egin zutenik. 2016ko urrian, bi guardia zibili eta bere bikotekideei eraso terrorista egin izana leporatzen zieten Fiskaltzak eta Covite ETAren biktima elkarteak. Fiskalak 12 eta 62 urte arteko espetxe zigorrak eskatu zituen. Auzitegiak ukatu egin du terrorismo delitua egotzi dakiekeenik. Autoritatearen kotrako atentatua leporatu die epaimahaiak, eta "delitu larrigarritzat" hartu du "ideologia diskriminazioa". Erasoak guardia zibilen autoritate izaerarekin lotuta daudela frogatutzat jo du.\nEpaiak jasotzen duenez, ezin da ondorioztatu Altsasuko gazteei leporatzen zaizkien gertakariak terrorismo delitua direnik eta ETAren ideien arabera jardun zutenik, ezin delako "nahitasun" hori frogatu. Apelazio aretoak argudiatu du, besteren artean, auzipetuak adin txikikoak zirela ETAk bere jardun armatua baztertzen zuela iragarri zuenean, eta, beraz, zaila litzatekeela ideia horiei eustea adin horrekin. Auzitegiak baztertu egin du gazteei desordena terroristagatik zigortzea. Adierazi duenez, epaiketan ez da frogatu ETAren babesean aritu zirenik.\nBestalde, epaiak ez dio baliorik aitortu Koxka tabernaren kanpoaldean Iñaki Abadek grabatutako bideoari. Irudi horietan Guardia Zibileko sargentoa ageri da, tabernaren kanpoaldean, alkandora zuri bat soinean duela, inolako urraturik eta orbanik gabe. Auzitegiaren esanetan, bideoak ezin du frogatu sargentuaren "egiazko egoera".\nEpaimahaiak baztertu egin ditu Adur Ramirez de Alda gertakarien unean etxean zegoela frogatzeko defentsak aurkeztu dituen argudioak ere. Defentsak nabarmendu du Ramirez de Alda egun horretan jantzi ez zituen arropekin identifikatu zutela zenbait lekukok eta akusazioek. Bere amak 02:30ean etxean zegoela deklaratu zuen. Epaiaren arabera, baina, ezin da ziurtatu etxean zegoenik. Ramirez de Aldaren bizitokia tabernatik gertu dagoenez, auzitegiak ez du baztertzen hark arropaz aldatu izanaren eta Koxka tabernara joan izanaren aukera.\nAltsasuko gazteen defentsak auzitan jarri zuen apelazio aretoaren neutraltasuna, joan den urrian. Helegitea aztertzeko ardura izan duen salako hiru epaileetatik bik Guardia Zibilaren aitortza jaso zutela nabarmendu zuen. Bi epaile horiek ezesteko eskaria aurkeztu zuen, eta hura baztertu zuen auzitegiak. Eskari hori egiteagatik, 600 euroko isuna ezarri zieten gazteei.\n"Benetan nazkatuta gaude"\nAltsasukoak Aske plataformako kide Aritz Leoizek ere egin ditu epaiaren inguruko lehen balorazioak: "Benetan nazkatuta gaude", nabarmendu du. Altsasuko herriaren eta espetxeratuta dauden gazteen "erabilera mediatikoa" salatu du, baita epaiaren berri hedabideetatik jaso izana ere: "Albistea ikusi dugunetik Auzitegi Nazionalera deitzen aritu dira gurasoak baina esaten zieten oraindik ez zutela albisterik, eta haiek ez zutela berria flitratu". Hortaz, Auzitegi Nazionalaren epaia "muntaiaren beste pauso" bat dela adierazi du Leoizek.\nGainera, jakinarazi du larunbatean prentsaurrekoa egingo dutela Iruñean datozen hitzordue berri emateko: "Gizarteak erantzun egin behar du. Hau salatzen segitu behar dugu. Kartzelan jarraitzen duten egun bakoitza sekulako bidegabekeria da".\nLarunbatean mobilizazio gehiagoren berri emango badute ere, dagoeneko egin dute lehen protesta. Iruñean, 19:30ean, ehunka herritar bildu dira udaletxe aurreko plazan, Altsasuko gazteak aske utz ditzatela eskatzeko.\nAltsasuko Koxka tabernara joan dira Pablo Casado eta Eduardo Inda kazetaria\nAltsasuko auziko zigorraren berrestea


EAEko lan-istripuak generoaren ikuspuntua aintzat hartuta 2004-2013 (2014) - Eusko Jaurlaritza - Euskadi.eus\n2014. urtearen hasieran diziplina anitzeko lantalde bat sortu zen OSALANen, laneko istripuak eta horien ezaugarriak genero-ikuspegiaren arabera aztertzeko eta, horren guztiaren ondorioz, prebentzioaren alorrean jarduketak proposatzeko helburuarekin.\nHorretarako, urteko txostenari (informazio asko eskaintzen duen txosten horri) datuak sexuaren arabera bereiziz heldu behar zitzaion. Horrela bada, 2013. urtean argitaratutako txostenaz gain, beste bi txosten ere egin ziren: batean 2013ko gizonezkoen istripuak jasotzen dira eta bestean, berriz, 2013ko emakumezkoen istripuak.\nInformazio hori guztia eta beste erakunde batzuen txostenak zein inkestak aztertuta, txosten hau egin da, gizonezko langileen eta emakumezko langileen ezbehar-tasarekin zerikusia duten lan-baldintza batzuk deskribatzeko.\nEAEko lan-istripuak generoaren ikuspuntua aintzat hartuta 2004-2013 (pdf, 1.09 MB)


Hirurogeita sei pilotu lehiatuko dira bihar Aramaion - Aramaio - Goiena.eus\nHirurogeita sei pilotu lehiatuko dira bihar Aramaion\nXabi Urzelai 2007-07-20 15:18\nGogotik lan eginda, Aramaioko Azpiko Racing elkarteak seigarren rallysprinta egingo du bihar, zapatua (15:30). Hala, auto-zaleendako galdu ezin den hitzordua inoiz baino erakargarriago dator aurten, 66 lasterkari izango dira-eta irteera puntuan, ibilbideari aurre egiteko gertu.\nEuskadiko Txapelketetan lehiatzen dabiltzan pilotu nagusiak izango dira bihar Aramaion. Hala, iazko irabazle –eta txapelketan agintzen dabilen– Santi Artetxe (Peugeot 307 WRC) da faboritoetako bat, eta lehia estua izango du, besteak beste, Joseba Zapirainekin (Seat Cordoba WRC), Ruben Garciarekin (Ford Escort Cosworth WRC), Xabier Lujuarekin (Escoda Octavia WRC) eta Josetxo Zapiainekin (Renault Maxi Megane). Atzetik etorriko dira gainontzeko kategoriak, eta tartean ibiliko dira ibarreko ordezkari Haritz Errasti eta Ander Oion aramaioarrak (Citroen AX Sport), Garagartzako Orobengoa anaiak (Seat Ibiza GT TDI) eta Elgetako Aitor Kortabarria eta Aitor Jimenez (Peugeot 205 GTI). Hori esanda, ibarreko zaleek gertutik jarraitu beharko dituzte hiru auto horiek, igarri egin behar dute-eta etxean korritzen dutela.\nHori da lasterketako beste berritasunetako bat, emakumezkoek ere euren maila erakutsiko dutela. Hala, Itziar Alonsoren eta Mireia Saizarren Citroen AX GTI autoa ere gertutik jarraitu beharko da. Horrekin batera, ezin ahaztu atzeko trakziodun autoak. Inoiz baino BMW gehiago lehiatuko dira (12), atzeko trakziodun kategorian puntuak gehitzeko gertu.\nHasiera batean, antolatzaileek ibilbidean aldaketa txiki bat egiteko asmoa zeukaten, hau da, 500 metro luzeagoa egin, 180 gradutako kurba bat gehituta. Eta, horrela azaldu dugu gaur etxean jasoko duzuen Goienkaria-n. Hala ere, azken orduko aldaketak medio, antolatzaileek iazko ibilbidea egitea erabaki dute, hau da, ez dute azken kurba ikusgarri hori jarriko.


Durangoko udaletxea Bizkaian ohikoa den tipologiakoa da. Izan ere, bertan protagonismo handia dute behealdeko ataripeak eta solairu nobleko balkoiarekiko bilkura-aretoak. Tabirakoa da Bizkaiko udaletxerik zaharrenetako bat (1570), nahiz eta beraren lehengo itxura nabarmen aldarazi duten berrikuntza batzuk jasan dituen. Egin-eginean ere, gerra zibilaren ostean, eraikina berriro eraiki zen osorik; jatorrizko ataripeari eutsi zion eta beraren egileak 1770an egindakoen antzera goiko solairuak apaintzen zituzten pinturak berriro egin zituzten baina. Lehenengo eraikinaren aztarna bakarra atari klasizista da. Atari hori harrigarria da; izan ere, beraren planteamenduak hura eraiki zen garairako oso aurreratuak ziren.\nDurango hiribilduko alde zaharraren erdian.\nArtekale eta Zeharkale elkartzen diren gunean.


Pertsonalizatutako 2,92 mm-ko emakumezkoen Bolt-On abiarazte konektorerik bertikalen hornitzaileak eta fabrikatzaileak - Txina fabrika - Somefly Technologies Co., Ltd.\nHasiera > Produktuak > RF konektoreak > 2,92 mm-ko konektoreak > 2,92 mm-ko emakumezkoen Bolt-On abiarazte bertikaleko konektorea\n2,92 mm-ko emakumezkoen Bolt-on abiarazte bertikaleko konektorea, 40G arteko maiztasuna duena, uhin milimetroko produktuetan erabili ohi den konektorea da.\n1. 2,92 mm-ko emakumezkoen Bolt-On abiarazte konekzio bertikalaren instrukzioa\n2,92 mm-ko emakumezkoen Bolt-on abiarazte bertikaleko konektorea, 40G arteko maiztasuna duena, uhin milimetroko produktuetan erabili ohi den konektorea da. Olatu milimetrikoetako instrumentu askok sarritan 2,92 mm-ko sarrera eta irteerako interfazeak erosten dituzte. 2,92 mm-ko lokailu produktuak egitura helduak, sendoagoak eta fidagarriagoak dira eta uhin milimetroko produktuen alorrean garapen aukera bikainak dituzte.\n2,92 mm-ko emakumezkoen bolt-on abiarazte bertikaleko konektoreak airearen interfaze ertaina eta torlojuaren konexio mekanismoa hartzen ditu, bolumen txikia, pisu arina eta maiztasun handiko ezaugarriak dituena. Maiztasuna 40G-ra irits daiteke, uhin geldikorra 1,3 da, oskolaren materiala 303 altzairu herdoilgaitza da, gainazala pasibatuta dago, barruko eroalea berilio kobrea da eta gainazala urrez estalita dago. Azken urteotan uhin milimetroko konektorea da.\n2. Produktuaren ezaugarria eta aplikazioa 2,92 mm-ko emakumezkoen Bolt-On abiarazte bertikaleko konektorearen\n3. 2,92 mm-ko emakumezkoen Bolt-On Launch Connector bertikalaren entrega, bidalketa eta zerbitzua\nHot Tags: 2,92 mm-ko emakumezkoak Bolt-On abiarazteko konektorea bertikala, fabrikatzaileak, hornitzaileak, fabrika, pertsonalizatua, stockean, doako lagina, markak, Txina, Txinan egina, aurrekontua, berriena, kalitatea, aurreratua, iraunkorra, mantentze erraza, azken salmenta, klasea , Maitagarria


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)" topic_facet:"Instalazioa eta mantenimendua (Lanbide Arloa)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Instalazioa eta mantenimendua (Lanbide Arloa)\nElektrizitatea eta automatismo elektrikoak (Modulua) 3 Fabrikazio Mekanikoa (Lanbide Arloa) 3 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Instalazioa eta mantenimendua (Lanbide Arloa) 3 Lanbide Heziketa Gehiago ... 3 Mantentze-lan elektromekanikoa (Heziketa Zikloa). Erdi maila 3 Mekanizazioa (Heziketa Zikloa). Erdi maila 3 Sistema automatizatuak (Modulua) 2 Galdaketa eta pulbimetalurgiaren bidezko produkzioa (Heziketa Zikloa). Goi maila 1 DBH - Teknologiak 1 Fabrikazio Mekanikoko Produkzioaren Programazioa (Modulua) 1 Mantentze-lanen eta kalitatearen prozesuak eta kudeaketa (Modulua) 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...


Malkorburu - Wikipedia, entziklopedia askea.\n42° 58′ 27″ N, 2° 06′ 56″ W / 42.97429°N,2.11553°W / 42.97429; -2.11553Koordenatuak: 42° 58′ 27″ N, 2° 06′ 56″ W / 42.97429°N,2.11553°W / 42.97429; -2.11553\nMalkorburu Aralar mendilerroan dagoen mendi bat da, Lareoko urtegiaren mendebaldean dagoena. Toki honetan, garrantzi gutxiagoko tontorrak aurki daitezke: Maumendi, Maltxarreta, Amiltzu eta Aitznabardi, Lareo eta Aiaren artean. Iparralderago, Sarastarri, Agaotz eta Leizadi mendiak daude. Akerretako tokiak, Malkorburu Allekotik banatzen du. Toki honetatik gertu, Lareoko urak lurrazpian sartzen dira, osin baten bidez.\nLizarrustitik, Akerretatik Lareora doan bide bitxia har daiteke, Lizarrustiko Haitzak izeneko haitzpean. Behin urtegian, mendebaldetik igo behar da, alanbre-hesi bat igaroz, zuzenean basotik tontorreraino. Tontorra, laua da, eta ez du ikuspen handirik pagoen artean.\nUrkillagatik, eskuinetara hartu behar da, Zaldarretatik Lareora doan bidea hartzeko. Hegoalderantz igo daiteke urtegian bertan dagoen etxetxotik, zuzenean pagadia zeharkatuz\nAntzinako trenbidearen tunela\nInguruan, garai batean, zura garraiatzen zuen trenbidearen tunel bat dago. Tontorrean, beste hainbat eta hainbat menditan gertatzen den lez, postontzi bat dago, kasu honetan, mendiaren izena eta garaiera jartzen dituena.


20 urte barru - Deia\nana urkiza 25.05.2020 | 00:14\nIgaro berri dugun asteburuan, Itziar Ugarte kazetariak Berria egunkarian Non geunden duela 20 urte izeneko artikulua argitaratu du. Bertan, 2000. urtean euskal kulturako fokuak non zeuden jaso-tzen du eta 6 ildo nagusi aipatzen: lehenik, ikus-entzunezkoak. Duela 20 urte ikus-entzunezkoen industria sortzea izan zen ezarritako helburuetako bat. Bigarrenik, Guggenheim efektuaz dihardu Ugartek, lortutako arrakasta zeri ote dagokion galdetuz. Hirugarrenez, liburugintza du mintzagai kazetariak. Eta Jaurlaritzari Euskal Idazleen Elkarteko lehendakaria zen Andolin Eguzkitzak urte haietan zuzendutako kezka azaltzen du: "Idazleok ez daukagu federik gure etorkizunean". Laugarrenez, bertsolaritza jasotzen da artikuluan. Hezkuntza sistema arautuan bertsolaritza lan-tzeko asmoa proposatu zen; baita bideratu ere. Bosgarrenik, Liburutegi Nazionala du hizpide. Euskal naziotasuna markatzeko balio behar zuen ekimena, oraindik gauzatzeke. Eta, azkenik, an-tzerkiaren munduaz dihardu Ugartek. Ikasketak ofizializatzea zen eskabidea eta Dantzerti izeneko dantza eta arte dramatikoen goi mailako eskola sortu da.\n20 urte beranduago, berriro amets egiteko garaia dugu. Areago, covid-19aren ondoren. Kultur eragile eta sortzaile anitzen ahotsak entzun ditugu azken aldian, euskal kulturaren plan estrategiko sendo bat eskatuz. Etorkizuna elkarrekin irudika-tzeko aldarri argia.\nEuskal Gizartearen izenean.


EAEko ikastetxe guztiak itxi egingo dituzte ostiraletik aurrera, koronabirusa dela eta : Irutxuloko Hitza\nEAEko ikastetxe guztiak itxi egingo dituzte ostiraletik aurrera, koronabirusa dela eta\nAraban egin zuten moduan, Gipuzkoako eta Bizkaiko ikastetxe guztiak ixteko erabakia hartu du Eusko Jaurlaritzak, baita Donostiakoak ere, noski. Erabakia ofiziala da, eta Nekane Murga Osasun sailburuak azaldu duenez, bihartik, martxoaren 13tik aurrera egingo dituzte itxierak, baita haur eskoletan ere. Bi astez egongo dira itxita zentro guztiak, martxoaren 27ra arte, hain zuzen. Era berean, irteerak bertan behera uztea gomendatu dute, eta ikastetxeetako langileek euren ohiko ordutegian egingo dute lan.\nKasu hauetan, aiton-amonak izaten dira haurren zaintzaz arduratzen direnak, gehienetan, baina koronabirusak adineko pertsonengan duenez eragin gehien, zalantzan jartzen du hori. Horregatik, gurasoek egin beharko dituzte zaintza lan horiek, eta, beraz, gainontzeko sektoreei ere eragingo die haurren etxeratzeak. Hain zuzen, sindikatuek adierazi dute haurren zaintzarako neurriak hartu beharko liratekeela.


LABek omenaldia egin die 1936ko altxamenduan hildakoei. Noticias de Gipuzkoa\nLABek omenaldia egin die 1936ko altxamenduan hildakoei\nLore eskaintza egin du Donostiako Udaleko sail sindikalak Ijentea kaleko eskulturan\ndonostia- Donostiako Udaleko LAB sail sindikalak omenaldia egin zien atzo “1936ko altxamendu faxistari aurre egin zioten askatasun aldeko borrokalariei”. Lore eskaintza egin zuten Ijentea kalean jarrita dagoen eskulturan.\nGainera, euskal errepublikaren aldeko aldarrikapena ere egin zuten, errepublika espainolarekin eta munduko herriekin harremana izango duena eta herritarren erabakiak errespetatuko dituena. Langileak haien eskubideak zapaltzen dituen egungo monarkiaren aurka altxatzeko ordua dela ere esan zuen. - N.G.


Aurkeztu dute 1934ko urriko iraultzaren gaineko "ikuspegi orokorra" jasotzen duen liburua - Arrasate - Goiena.eus\nAurkeztu dute 1934ko urriko iraultzaren gaineko "ikuspegi orokorra" jasotzen duen liburua\nJokin Bereziartua Lizarazu 2014-12-17 16:23\nIntxorta 1937 Kultur Elkarteak argitaratutako Octubre de 1934 en Euskal Herria. Revolución, insurrección y huelga general liburua aurkeztu dute Kulturateko areto nagusian. Oihartzun handiko gertakariaren 80. urteurrena dela-eta atera dute liburua: 400 orri, 80 argazki eta 40 dokumentu –horietako asko inon argitaratu gabeak– jasotzen ditu. Aurkezpenean saldu dituzte zenbait ale; aurrerantzean Ttukun fotokopia dendan eta Eroskiko kioskoan egongo dira salgai, 20 eurotan.\nIraultzaren 80. urteurrenean Goienak egindako erreportajea, Arrasateko gertakarien gainean\nLiburuko zenbait argazki eta dokumentu\nJuan Ramon Garai, Jesus Gutierrez eta Josu Chueca izan dira egileak eta, esandako moduan, Intxorta 1937 Kultur Elkarteak kaleratu du: "Egileei eskerrak, sekulako lana egin duzue. Eta eskerrak ere obra hau posible egin duzuen guztioi, belaunaldi oso batek Euskal Herria libre eta berdintasunean oinarritutako gizarte justu baten alde egindako borroka islatzen duelako", dio Intxorta elkarteko Julia Mongek.\nAurkezpenean adierazi dutenez, badira zenbait lan 1934ko urriko gertakarien gainean argitaratu direnak. Hala ere, honakoa da iraultzak eta greba orokorrak Euskal Herrian eragin zuenaren gainean "ikuspegi orokorra" jasotzen duen lana. Orain arte argitaratu gabeko hainbat datu ematen dira 400 orrietan zehar, aurreratu dutenez.


KORONAVIRUSARI BURUZKO 123 GALDERA - Bilboko Udal Liburutegi Bloga\nKORONAVIRUSARI BURUZKO 123 GALDERA\nDeskargatu doan Marian García eta Arantxa Castañoren liburua, non koronabirusari buruz 123 galderei erantzuna topatuko duzu. 2020ko apirilaren 23ko lehen edizio digitala da.\nMarian García, @boticariagarcia bezala ezagunagoa dena, Farmazian doktorea da eta graduatua Giza nutrizioan eta dietetikan, eta Optika eta optometrian. Klaseak ematen ditu Isabel I Unibertsitatean Nutrizio graduan eta baita sare sozialetan eta medioetan osasun arloko dibulgazio lana egiten du.\nArantxa Castaño kazetaria da Historian lizentziatua. Gaur egun Madrilgo Complutense Unibertsitatean doktoretza egiten ari da Historia eta arqueologían Madrilgo. 2005etik teknikaria da Castilla-La Mancha Unibertsitatean, laguntza ematen komunikazio arloan eta aurtengo urtarrilean “Boticaria Garcia” lantaldean sartu zen komunikazio publikoaren arloan laguntza emateko ere.\nHurrengo artikuluaFEMINISMOA GAZTEENTZAT ELIBURUTEGIAN


elikagai - Harluxet Hiztegi Entziklopedikoa\niz. Elikatzeko baliagarri den edozein substantzia.\nIzaki bizidunak autotrofoak eta heterotrofoak dira. Lehenengoek beren zereginetan eguzkitiko energia erabiltzen dute eta beren elikagaiak oso sinpleak dira, hala nola ura, karbono(IV) oxidoa eta gatz mineralak. Bigarren multzokoek elikagaietatik atera behar dute energia; hauei esker energia lortzen dute hiru funtzio nagusi bete ahal izateko: gorputzeko tenperatura konstante mantentzeko, funtzio fisiologikoak burutzeko eta lan fisikoa egiteko.\nOrganismoak elikagaia oxigenoz erretzen du, energia sortuz. Azukreak, proteinek eta batez ere koipeek betetzen dute funtzio hori. Hala ere, erreakzio biokimikoak gauzatzeko behar-beharrezkoa da hainbat substantzia katalizatzaile kantitate baxuetan hartzea, esate baterako, bitaminak, aminoazidoak eta gatz eta ioi batzuk. Oso gutxitan betetzen ditu janari bakar batek funtzio hauek (lehen hilabeteetan amaren esneak izan ezik), eta horrexegatik denetarik jan behar dela esaten da; hau da elikadurak orekatua izan behar duela.\nElikagaiek beren baitan hainbat osagai komun dituzte: ura, gatz mineralak, azukreak, koipeak, proteinak, bitaminak.\nUra substantzia arrunta baina nahitaezkoa da; esaterako, gizakiaren gorputzaren pisuaren % 60 ura da. Substantzia energetikoa edo kalorifikoa ez izan arren, bere zereginak oinarri-oinarrizkoak dira (disolbatzailea, bero-ahalmena eta funtzio termostatikoa, etab.). Edari, salda, fruta eta beste zenbait elikagairen bidez 2-3 litro ur sartzen dugu egunero gorputzean.\nGatz mineralek ere ez dute helburu energetikorik, baina ura bezala derrigorrezkoak dira. Esate baterako, fosfato-ioiak, kaltzio-ioiak eta beste batzuek hezurretako sarea osatzen dute. Beste batzuk, hala nola potasio-ioia, sodio-ioia eta kloruroak, presio osmotikoaren erregulatzaile dira. Beste batzuk, oligoelementu deiturikoak alegia, katalizatzaile dira. Gatz mineralak hainbat bidetatik sartzen dira gure gorputzera; gehienbat ur, esne eta beste elikagaien bidez.\nAzukreak dira, zalantzarik gabe, energi iturri garrantzitsuenak; eta guztietan azpimarragarriena almidoia. Kultura desberdinek iturri desberdinetatik lortzen dute almidoia, hala nola ogiaren bidez Mediterraneo aldean, arrozaren bidez Ekialdean, patataren bidez Iparraldean eta artoa eta gaztainaren bidez antzinako Euskal Herrian. Almidoiaz gain glukogenoa hartzen da haragia jatean eta beste azukre sinpleak (glukosa, fruktosa, sakarosa, etab.) frutetan edota gozokietan. Beste azukre interesgarri bat zelulosa da, landareen zeluletako hormak osatzen dituena. Gizakiak ezin du azukre hau digeritu, entzima egokirik ez daukalako. Hala ere, ez da alferrikako substantzia; zuntz asko baitauka eta hau gorotza ondo kanporatzeko oso lagungarria baita.\nElikagai askok koipea daukate, hala nola arrautzek, okelak, esneak eta esnekiek, arrain urdin deiturikoek, etab.ek. Honetan oso aberatsak dira gurina, olioa eta gazta. Kulturaren arabera koipeak oso proportzio desberdinetan jaten dira eguneroko otorduetan.\nGiza gorputzean proteina hidrolizatuak aminoazido bihurtzen dira. 20 aminoazido dira proteinen oinarrizko konposatuak; horietatik 10 beharrezkoak dira eta beste hamarrak lehenengo multzokoekin sintetiza daitezke. Elikagai gisa, proteinen balioak bi faktorerekiko menpekotasuna dauka: digestiogarritasunarekiko eta aminoazidoen edukiarekiko. Esate baterako, ileen keratinak aminoazido guztiak dauzka, baina digestioezina da. Ikuspuntu energetikotik begiratuta, azukreak eta proteinak baliokideak dira.\nZelula bizi guztien osagai dira DNA eta RNA deituriko azido nukleikoak, azido fosforiko eta base nitrogenatuez osatuak. Animaliak edota landareak izan daitezke beren jatorri. Oso proportzio txikitan daude zeluletan, eta horregatik batzuetan ez dira aipatu ere egiten.\nBitaminak molekula organikoak dira, eta gure gorputzak ezin ditu sintetizatu. Beharrezkoak dira hazteko, ugaltzeko eta abarretarako. Gehienak koentzimak sintetizatzeko erabiltzen dira. Bitamina batzuk uretan disolbagarriak dira (C, B) eta beste batzuk liposolugarriak.\nElikagaietatik energia ateratzen da eta oxidazio-prozesua gertatzen da (erregaia erretzean bezalaxe). Energia hori ez da bat-batean askatzen, hau da, urrats bateko prozesuan askatu beharrean, oso bide biologiko luzea eta korapilotsua gertatzen da: katabolismoa.\nAskaturiko energiaren zati handi bat ATP sintetizatzeko erabiltzen da, beste zati bat lana gauzatzeko eta soberan dagoena metatu egiten da.


[Deskarga Zuzena] One Piece Audioak - Page 3\n► [Deskarga Zuzena] One Piece Audioak\n[Deskarga Zuzena] One Piece Audioak\nSortzailea orionatk, 2007ko Urtarrilaren 09a, 12:02:28\nBehera joan Orria 1 2 3 4 5 6 ... 14\nRe: [Deskarga Zuzena] One Piece Audioak\n2007ko Urtarrilaren 23a, 17:08:24 #30\nAipamenaren egilea: ajubita Noiz: 2007ko Urtarrilaren 23a, 16:43:46\nAipamenaren egilea: Taichisan Noiz: 2007ko Urtarrilaren 22a, 18:32:51\nasike nik dena den gutxika gutxika jaisten segituko ditut RAW guztiak\nAgian hobeto atalen jaitsiera denon artean banatu, ez? Ze guztiak jaisten badituzu, besteren batek ere jaitsi dituen atalak jaitsiko dituzu, beste batzuk jaisten ez diren bitartean, eta uste dut garrantzitsuagoa dela ahalik lasterren edukitzea atal denak; beno, 100etik aurrera lasai har daiteke ze ETBk aurten hori baino gehiago ez du erosi/erosiko\nBeno, niretzat egia esan hobeto, zeren horrela erraztuko gintuzke lana. Nik 17.atalerarte jaisten nabil dena den, asike hortik haurrera norbaitek jaisten baditu esan dezala jaisten zaizkionean(dena den nik raw guztiak euki nahiko nituzke)eta gero pasatzen diguzue ajubita eta niri.\nEta dakidanez gero, katalunian eta balentzian erosi dituzten lehengo PACK-a 131 atalekoa izan da(justu Arabastaren sagaren amaierarte gutxi gora behera),orduan suposa dezagun ETBk erositako lehengo pack-a ere berdina izango dela(estandarra alegia).\n2007ko Urtarrilaren 23a, 18:10:28 #31\nBeno nahi duzuen bezala, ni jaiste prest nago baldin eta zerbaitetarako balio badu, ze niri ez dit ilusiorik egiten serie hau japonieraz edukitzeak. Ala ere torrent gabe ezin jaitsi. Zerbait behar baduzue, esan zer eta nondik egin behar den.\n2007ko Urtarrilaren 23a, 21:30:26 #32\nAipamenaren egilea: Taichisan Noiz: 2007ko Urtarrilaren 23a, 17:08:24\nnik raw guztiak euki nahiko nituzke\nEz zara bakarra, lasai, biotako bati pasa atalak guztiak, hark ordenatu eta besteari pasa.\nAber... nik 1-8, 43-57 atalak eta torrentean horien tartean dauden pelikulak dauzkat jaisten eta gehienak 80% edo gorago daude, asteburutik hona e zdut aurreratu ezer ze tximistak direla eta ordenadorea itzalita egon da. Ikusteko dago aber atalak ondo jaitsi zaizkidan.\nGainera orain arazo berri bat sortu zait: orain interneta deskonektatzen zaidanean orain bittorrenta ere deskonektatu egiten zait, eta lehen arratsaldean reiniziatu eta 5 minutura deskonektatu zait, eta gero 4 ordura. Bihar kasualitatez euskalteleko bat dator telefonoa aldatzera, uuuuuuuuuuuuffffff................\nBeno, egin ditzagun kontuak:\norionatk eta jonny, erabaki tarteko zeintzuk eta zenbat jaitsiko dituzuen eta esazue berton. Zuk taichisan gehiago jartzen badituzu ere, abisatu; neuk ere laster gehiago jarriko ditut. Badirudi erritmo honetan lasai ibili ahalko garela jaitsierarekin.\nHona hemen torrenta http://www.mediafire.com/?5dzc4otnmcz\n2007ko Urtarrilaren 23a, 21:38:01 #33\nNik 18-30 jarri ditut jeisten\n2007ko Urtarrilaren 23a, 23:15:59 #34\nOK, ba 31-42 nire esku.\n2007ko Urtarrilaren 24a, 09:43:34 #35 Azken aldaketa: 2007ko Urtarrilaren 24a, 09:49:26 Taichisan(e)k egina\nba orduan, 66tik 90.ataleraino jaitsiko nituzke eta bete norbaitek 101tik 132.rarte eta osoa eukiko dugu kubritute.\nBeste gauza bat, ajubita, ikusi duzu Raw-ak 300 megatik gorakoak direla ezta?? orduan zuk emandako Xvid konfiguratzeko, suposatzen da bideoa errekomprimitzeko dela, mega gutxiagotan ezda?(eske azelako sustoa hartu dudan ,ze dualean utsi dut ta 9. atlalak 333mega ateratzen zaizkitO_O)\n2007ko Urtarrilaren 24a, 11:10:07 #36\nNik emandako konfigurazioarekin 193mb-eko atalak irtetzen dira gutxi gorabehera (audiorik gabe), baina atalak mugimendu asko badauka, tamaina pixkat igo egiten da. Lehenengoko 10 atalak konprimitu nituenean bideo zaharrekin, gehien pisatzen zuenak 200 mb zeuzkan; orain laburpendun bideoak dauzkagunez, gehiago irauten dute eta gehiago okupatuko lukete, horregatik konfigurazioa aldatu nuen, eta pasatu nizuna ya aldatua da.\nLitekeena da mugimendu pila-pila daukan atalen bat suertatzea (bota 210mb-ekoa izango dela gutxi gorabehera), baina hobe da uztea irtetzen zaion tamaina ze horrek ya ez dauka erremediorik, kalitateari afektatu gabe ez behintzat.\nAdibidez aurreko baten, DBZko 191 atala, Cell hiltzen dena, konprimitu nuen. Atal guztian Kame Hamearekin daudenez, argien mugimendu pila dauka atal horrek, eta horrek tamaina handitzea dakar. 275mbeko bideoa irten zitzaidan, eta konfigurazioa aldatuta 250mbera jaitsi zen (tamainok audio gabe dira), eta ez dut gehiago jaitsiko ze ya kalitatea galtzen hasten da.\nFijatzen bazarete, 98. atalak ere gehiago pisatzen du, ze horrek ere mugimendu asko baina asko asko dauka. Atal hori 2 astez egon nintzen konpresio probak egiten, eta ya heldu zen momentu bat, edo tamaina edo kalitatea, bietako bat aukeratu behar nuela. 98 eta 191, konpresio aldetik serieko bideorik perroenak momentuz.\nTerkoa naizela esango didazue, baina nik egoera hau aurrikusita neukan ogm-rekin. DVDko 18 atal atera nahi nituen, horrela 249mbeko atalak kabitzen ziren. Eman nizun konfigurazioarekin 242mbeko atalak irtetzen ziren, atal bakoitzeko 7mb sobratzen dira, 7x18=126mb, 126mb-ak mugimendu askoko atalak suertatzeko posibilitateari begira utzi nahi nituen, baina orain mp3rekin 126mb horiei mb batzuk jango zaizkio, eta litekeena da pare bat megagatik 18 atal ez kabitzea DVDan. Baina bueno, mugimendu askoko atalak datozela ikusten bada, bitratea pixkat gehiago igo eta 17 atalekin DVDa ondo bete dezakegu.\n2007ko Urtarrilaren 24a, 11:48:21 #37\nJoder oso motel doa torrent hori... :sleepysmileyanim\n2007ko Urtarrilaren 24a, 13:44:38 #38\nAipamenaren egilea: jonnydbz Noiz: 2007ko Urtarrilaren 24a, 11:48:21\nLasai, nirea atzeraka doa, atal bat adibidez 95% zegoen eta 82%ra jaitsi da :xD Hainbeste eteten da konexioa ze... ostia puta, teknikoa ez da etorri oraindik!\n2007ko Urtarrilaren 24a, 13:46:52 #39\nAipatu Joder oso motel doa torrent hori...\nBa niri nahiko azkar doakit, 50kb/s-tik gora. Ia daude jeitsita nire 13 atalak, eta atzo jarri nuen ^^\n2007ko Urtarrilaren 24a, 14:55:47 #40\nAipamenaren egilea: orionatk Noiz: 2007ko Urtarrilaren 24a, 13:46:52\nBa hain ondo badoakizu eta nire egoera aldatzen ez bada, hobe izango da ni jaisten nabilenak ere jaistea. Itxaron pixkat, ea ya katxondeo hau bukatzen den, bestela esango dizut\n: Enero 24, 2007, 02:10:43\nBadirudi azkenean protzentaiak goraka hasi direla :cheesyy\nBaina pasa den astean 100%ean neukan bigarren atala orain 85%era doa adibidez :xD :xD :xD :xD :xD :xD\n2007ko Urtarrilaren 24a, 16:37:57 #41\nUnian nago eta 24ra doa mediaz, eta Saint Seiyaren OVAk 100 baino gehigoara joan dira.\n2007ko Urtarrilaren 24a, 17:26:46 #42\nAipamenaren egilea: jonnydbz Noiz: 2007ko Urtarrilaren 24a, 16:37:57\nnon lortu duzu bittorrenta jartzea?\n2007ko Urtarrilaren 24a, 21:42:23 #43\nNire portatilean noski :xD :xD\nPortuan 80 jarri ta listo, jeisteko prest :thumbsup\n2007ko Urtarrilaren 25a, 13:08:02 #44\nAipamenaren egilea: jonnydbz Noiz: 2007ko Urtarrilaren 24a, 21:42:23\nCo?o, gaur Uniko Wifi akin probatuko det\nGora joan Orria 1 2 3 4 5 6 ... 14


ITURBURUKO LIBURUTEGIA: 2013\nGIPUZKOAKO ESKOLA LIBURUTEGIKO kolektiboak urtean zehar hainbat irakur gida egiten du.Oraingo honetan Gabonak datozela eta aukeraketa bat aurkezten du.\nBertan proposatzen diren liburuak adinka daude. Aholku moduan erabil ditzakezu, baina arrakastatsuak direla jakin ezazu.\nEtiquetas: Bertso Saioa, Bideo interesgarria, lehiaketa\nPublicado por liburutegia en 13:47\nEUSKAL PRODUKTOEN KATALOGOA\nGabonak laister datozela eta, sasoi berezia izaten da opariak egiteko. Ondorengo webgunean euskal liburu, DVD, joku eta material asko aurki dezakezu.\nEuskal materialaren berri izateko balio digu edo erosketak on-line egiteko.\nPublicado por liburutegia en 19:20\nEtiquetas: irakurketa gidak, web orri interesgarria\nSAN ANDRES EGUNA ITURBURUN\nOndorengo irudietan argi ikusten da zein egun ederra igaro genuen San Andres bezperan.\nGoizean goiz 6, 5 eta 4. mailakoek neska-mutilek taloak egin zituzten .\nBitartean, txikitxuagoak azoka ikusteko astixa izan zuten.\nPoliki-poliki guraso, eta aitxitxa-amamak hurbiltzen hasi ziren gurekin\nBi zatitan eginiko jaialdixan jende ugari batu zen Eibarko antzinako abestiak entzuteko prest.\nBukaeran Jainagatarren doinuaz dantzan ere aritu ginen.\nArratsaldean, berriz, jolasak egiteko ordua izan zen, ondoren sanblasa eta erroskilak denontzat.\nEgun ederra bizi izan genuen lan handiari bukaera emateko.\nPublicado por liburutegia en 19:10\nEtiquetas: San Andres eguna\nMOZORROAK EGITEKO WEBGUNE ONA\nOrain dela hilabete batzuk webgune hau aurkeztu genizuen.\nGaur gabean mozorrotu edo makilatzeko asmoa baldin baduzu, oso erabilgarria izan daiteke.\nPublicado por liburutegia en 8:57\n980 EUSKAL KANTA KARAOKEAN\nGaur aurkitu dudan altxorra zuei erakutsi nahi dizuet. Sarritan erabili izan dugu "txatxangorria"izeneko daramaten Karaoke kantak. Horretarako Youtubera abiatzen ginen eta abesti batzuk aukeratzen ibili behar izaten ginen.\nMaterial hau oso aproposa da ikastolan edo etxean erabiltzeko, jaialdi edo gelan ipintzeko, hizkuntza lantzeko edo ondo pasatzeko...\nBa gaur, Gabi de la Mazak eginiko lana bere blogean, 900 euskal kanta baino gehiago batuta aurkitu dut.\nSarritan erabiliko dugun materiala izango da hau.\nEMAN GILTZA : GURASOEI ESKAINITAKO WEBGUNE INTERESGARRIA\nOraingo sarrera hau gurasoei eskeinia da, bertan seme-alabei euskararen transmisioarako laguntza materiala dago.\nWebgune horretan sartuz gero aholku, jolas, azalpen eta abar luze bat aurkituko duzue.\nPublicado por liburutegia en 9:28\n"BAGA, BIGA, HIGA" GURE AKELARRETXOA GIROTZEKO\nSasoi honetan hain ezaguna egin den Halloween jaiak, gure artean antzerako ohiturak eta usadioak izan ditugula ez dugu ahaztu behar.\nHori aprobetxatuta magia, beldurra eta sorgin inguruko liburuak jarri ditugu eskuragarri liburutegian.\nMikel Laboaren "Baga, Biga, Higa" entzun dugu Akelarre giroa jartzeko.\nPublicado por liburutegia en 10:05\nEtiquetas: Bideo interesgarria, Sorginen ipuinak\nPERRETXIKO ERAKUSKETA TXIKIA\nAtzo Toribio Etxeberria kalean egon zen erakusketa aprobetxatuz, gure liburutegian ere, hango perretxiku eta fitxak jarri ditugu.\nErakusketan Eibarko "Club Deportivo"-ko taldeak lan handia egin zuen ekintza antolatzen: onddo eta perretxikuak batu, klasifikatu, haurrentzako lehiaketa antolatu, erakusketa jarri, e.a.\nBereziki eskerrak eman behar dizkiogu " Club Deportivo"ko Egoitz Elduayeni (Izaron aita) Iturburura material hau ekartzeagatik.\nIkasleek interes handia jartzen dute perretxiko ezberdinak ikusten, batez ere pozointsua zeintzuk diren jakiten.\nPerretxiko biltzaileen gidaliburua.\nPublicado por liburutegia en 11:51\nEtiquetas: EKINTZAK, erakusketa, Liburu interesgarria\nIRIGOIENEN ERAKUSKETAN 6.MAILAKOAK\nAurreko ostiralean 6.mailako neska-mutilak Irigoienen erakusketa ikustera joan ziren.\nPortaleako erakusketan, Irigoienek argazkilaritzan eginiko ekarpena agirian dago.\nGure ikasleak gustora abiatu ziren oinez Eibarrera, gelako lana alde batera utzita erakusketa eder hau ikustera.\nAgian, bertan, geletan baino gehiago ikasi zuten. Ea gazte talde honetatik irtetzen zaigun Irigoienen jarraitzaile bat.\nPublicado por liburutegia en 9:29\nZER NOLA: ZIENTZIARA HURBILTZEKO ERA DIBERTIGARRIA\nElhuyarrek sarean gaztetxoentzako jarri duen aukera paregabea dugu hau, ZER NOLA.\nBertan esperimentuak, berriak, bitxikeriak, jokuak e.a. aurkitzen ditugu.\nInteresez jarraitzen badituzu teknologia, zientzia eta esperimentuen mundua; klikatu irudian eta ez zara damutuko.\nPublicado por liburutegia en 10:01\nHATZ-MARKAK LIBURUA: IDEIA SORTZAILEA\nHATZ-MARKAK Marrazteko Liburuak; Ed Emberley, erakusten duen teknika jarraituz, udazkeneko eskulan irudimentsuak egin ditugu.\nGure hatzak koloreetako klarionekin zikindu eta gero kartulina beltzetan naturako irudi ezberdinak egin ditugu.\nLan hauek egiteko liburutegi tailerrak aprobetxatu ditugu. Ikasleek benetan gozatu dute eta ikus itzazue zelako emaitzak lortu ditugun.\nEtiquetas: EKINTZAK, Liburu interesgarria, liburutegi tailerra\nFAMILIENTZAKO WEB INTERESGARRIA\nGuraso eta irakasleentzako web interesgarri hau aurkitu dut, Padres o Nones izenekoa.\nBertan aisialdirako ekintzak eta propuestak ematen ditu, hezkuntza inguruko hainbat berri, osasuna eta elikaduraren atalak ere aurki daitezke.\nBeraz haurren heziketarako ondo datozen hainbat eta hainbat artikulu eta komentario daude .\nAprobetxatu dezagun internetek ematen digun eskaintza zabal hau.\nPublicado por liburutegia en 10:37\nEtiquetas: informazioa, web orri interesgarria\n1GO MAILAKOAK IPUIN KONTALARIAK\nBegira itzazue 1go mailakoak Midas Erregearen ipuina, euren laguntxoei, kontatzen.\nHasieran, arreta handiarekin, Midas Erregearen historia entzun dute, lehenengo aldiz .\nOndoren gai izan dira gelakoei ipuina berriz azaltzeko.\nAriketa polita ipuina gogoratzeko eta, baita ere, mintzamena lantzeko.\nPublicado por liburutegia en 14:18\nEtiquetas: EKINTZAK, Ipuin kontalariak\nARRATEKO TXANGOA :EGUN ZORAGARRIA\nBenetan egun ederra igaro genuen atzokoan.\nEguraldia lagun, talde guztiek oinez igo ziren Arratera.\nBatzuk Eibartik hasita, Orbetik gora egin zuten, hain zuzen Erdi eta Goi-Zikloko neska mutilak, azkar igo gainera.\nTxikitxuak, berriz, Ixuaraino autobusez igo ondoren Kalamuako maldatik Arratera joan ziren.\nGosetuta heldu ginen eta ogitartekoak gustora jan ere.\nOndoren, ez zegoen aspertzeko astirik: harrapaketara jolastu, poliziak eta lapurrak, goman, txabolak eraikitzera, pilotan... danetik egin zuten.\nOrdua heldutakoan nagusienak berriz be Orbeko bidea hartu zuten eta beste guztiek autobusez etxera.\nGehienek atzoko irteera ahaztu ezinezkoa izango dute.\nPublicado por liburutegia en 14:23\nEtiquetas: EKINTZAK, irteera\nANIMALIEN HISTORIA HUNKIGARRIA\nDagoenekoz eguerdiko liburutegi tailerretan hasi gara.\nLehenengo eguna bezala Hartz eta Pumaren arteko historia hunkigarri hau ikusi dugu. Ikasleek asko gozatu dute irudiekin. Baina hortik aparte sentitu dituzten emozioez hitz egin dute: pena, beldurra, urduritasuna, maitasuna, alaitasuna... Irudien edertasunek ere komentario ugari sortu dituzte.\nEra honetako materiala benetan baliogarria da ikasleekin gozatzeko. Mogel Isasiko liburutegiko blogean aurkitu genuen bideoa.\nPublicado por liburutegia en 13:50\nHainbat pelikula ikusteko aukera daukagu beheko irudian klikatuz gero.\nAprobetxa dezagun eta joan ikusten gustokoak\nPublicado por liburutegia en 11:54\nEtiquetas: zinema euskaraz\nLIBURUTEGI TAILERRAK: TXANDAK ETA ORDUAK\nDatorren astean Liburutegi Tailerrarekin hasiko gara.\nBehean jarri dugu Ordu eta Txanden taula.\n* Talde hauekin abenduan hasiko gara\nPublicado por liburutegia en 13:18\nEtiquetas: liburutegi tailerra\nPlaentxiko eskolako Xirakur Liburutegi blogetik bideo eder hau hartu dugu. Ideia ona iruditu zaigu Udazkenari Benito Lertxundiren musika eta ahotsarekin hasiera ematea.\nEskerrik asko Mariasun\nPublicado por liburutegia en 9:25\nMARIMAISTRA EZAGUTU DUGU\nGaur 5.mailakoekin Marimaistraren Bloga ezagutu dugu. Ondo pasatu dute bere erantzun eta kontuekin\nHori dela eta pentsatu dugu guk ere galdera edo zalantza batzuk bidaltzea.\nAprobetxatuko dugu Twitter kontua berarekin harremanatzeko.\nPublicado por liburutegia en 9:41\nNABAR: HARTZ IPUIN KONTALARIA\nTalaia Bordari Mediatekako Blogari esker webgune hau ezagutu dugu. Oso ona iruditu zaigu ipuin pila batera atea irekitzen digulako. Alde batetik kontutan izan behar dugu 7 hizkuntzatan agertzen direla ipuinak, bestetik formatu ezberdinetan ere bai.\n1GO MAILAKOAK LIBURUTEGIAN\nGaur hasi dira 1-Akoak , Maixu Jesus Mariren laguntzarekin, liburutegira etortzen.\nArgazkian agertzen diren bezala ilusioz beteta etorri dira bertako "Magiaz" gozatzera.\nHasieran MIKELEN IPUINA entzun dute, ondoren Alfabetoaren abestia abestu dute eta bukatzeko "Bokalen Kanta" ikasi dute.\nMaixu Jesus Mariren Ikasleak\nAste honetan beste 1go mailako gelakoen bisita izango dugu liburutegian , argazkiak txertatzen joango gara.\nAndereño Virginiaren Ikasleak\nEtiquetas: 1go mailak\nEMAN GILTZA : GURASOEI ESKAINITAKO WEBGUNE INTERES...


Arratia: Ez nahastu Jesus beste inorekin No confundir a Jesús con nadie: Jose Antonio Pagola\nJesusek bakarrik bidaltzen du argia. Gainerako guztiek -profeta eta irakasle, teologo eta hierarka, doktore eta predikari- eguteran dugu aurpegia. Ez dugu nahastu behar Jesus beste inorekin. Hura bakarrik da Seme maitea. Soilik haren Hitza behar dugu entzun. Gainerakoenak harengana behar gaitu eraman.


Dantzan Bilaka ekimeneko sorkuntza lanak datozen egunetan taularatuko dira — dantzan.eus\nHemen zaude: Hasiera › Albisteak › Dantzan Bilaka ekimeneko sorkuntza lanak datozen egunetan taularatuko dira\nDantzan Bilaka, koreografia-sorkuntzari bideratutako ekimena, bere azken fasera iritsi da. Koreografo hasi berriek, beraien lanak urtean zehar landu ostean, jendaurrean aurkeztuko dituzte datozen egunotan.\nZortzi koreografo izan dira bederatzigarren edizio honetan Igor de Quadra koordinatzaile artistikoaren eta Javier Andraka koordinatzaile teknikoaren esanetara lanean aritu direnak. Zortzi hilabetetan zehar koreografo partaideek beraien ideiak azaldu, partekatu eta eztabaidatzeko parada izan dute egin dituzten lan-topaketetan eta azken aurreko fasean beren emaitza gonbidatutako ikusle talde baten aurrean aurkeztu ahal izan dute, sorkuntzari azken ukituak eman aurretik.\nAzken fasera iritsita, urriaren 1ean egin zuen lehen aurkezpena Isaak Erdoiza koreografoak Bilboko Azkuna Zentroan. Gainontzekoek urriaren 16, 18 eta 24ean egingo dituzte emanaldiak Bilbon, Gasteizen eta Donostian.\nDantzan Bilaka 2015: Egutegia\nUrriak 16, ostirala, 19:30ean:\nSara Paniagua: 1 cuerpo/8 dias/8 horas.\nEva Guerrero: Anotaciones sobre el miedo.\nNuria Perez: Elkarrizketa.\nLuciana Chieragatti: Gag.\nUrriak 18, igandea, 19:00etan:\nDenis Santacana: Encuentros.\nUrriak 24, larunbata, 19:30ean:\nGarazi Lopez de Armentia: Besteok.\nDavid Guerra: Punto de fuga.\nDantzan Bilaka 2015: Parte hartzaileak\nIsaak Erdoiza: Buh!\nIsaak Erdoiza (Abadiño, 1975) dantza garaikideari buruzko prestakuntza independentea egin du, eta gorputza aztertu du hainbat artista eta pedagogorekin. Sara Paniagua, Carmelo Salazar, Peter Michael Dietz, Sofia Neuparth, Hisako Horikawa, Fran Van de Ven eta Blandine Calais-Germain dira haietako batzuk. 2007tik 2009ra bitartean Lisboan bizi eta ikasi zuen; hain zuzen, FIA arte-prestakuntza egin zuen CEMen (Centro Em Movimento). 2010ean, Idoia Zabaleta, Igor de Quadra eta Isabel de Naveranek emandako ‘Dantza Kodeak’ dantza-ikasgela teoriko-praktikoa egin zuen. Egun, Olatz de Andres koreografoaren ‘Privolva’, ‘Privolva Landing’ eta ‘El Cielo Ahora’ dantza-piezetan aritzen da dantzari, eta Qualquer kolektiboaren ‘Over’ piezan. Maia Villotekin batera, La Cosa en Casa antolatu du, zenbait diziplinatako artistei beren lana etxe-testuinguruetan erakusteko gonbita egiten dien topaketa bat. Proiektu hori 2012ko maiatzean hasi zen.\nProiektu hau hasi zen nik ‘Esaldi lapurtuak’ deitu diodan material batekin. Askotariko lekuetatik ibiltzen naiz: jendez gainezka dagoen espaloi bat, parke bateko banku bat, supermerkatu bateko sarrera, taberna bat, eliza baten kanpoaldea… Jendea ibiltzen den lekuak dira, eta haietan, jendearen esaldiak entzun, aukeratu eta gordetzen ditut. Esaldi horiekin lan egitea interesatzen zait, eta hiru pertsonako talde bat proposatu nuen, proiektu honetako lehen bloke garrantzitsua sortzeko: ahotsa, hitza eta koru txiki bat.\nProposatutako bigarren blokea mugitzen den gorputz bat da, mugimendu horrek ahotsek esandakoarekin lotura zuzena duela. Ahots-taldearen eta mugitzen den gorputzaren arteko erlazio-jarduera batzuk proposatzen ditugu, hitzaren eta mugimenduaren arteko topagune baten bila. Esaldiak esaten ditugu, usatu egiten ditugu. Hitz batzuk luzatu egiten dira, beste batzuk errepikatu egiten dira, testu bat sortzen da beste testu baten barruan… eta informazio hori guztia jasotzen duen gorputz bat dago. 25 eguneko lana, prozesuan… hitzak esaten eta gorputzak mugitzen, edo gorputzak esaten eta hitzak mugitzen.\nKale batean zehar nabil, norbaitek esaten duen esaldi bat entzuten dut, esaldi horrek harritu egiten nau, erraz ikasten dut buruz, eta hurrengo metroetan, nire baitarako esaten dut behin eta berriro. Beste esaldi bat entzuten dut, lehenarekin nahasten da, eta beste bat entzuten dut, eta esaldi berriak entzuten jarraitzen dut, nire buruan ordenatu eta desordenatzen ditudan mezuak. Horrela, hitz horiek leku bat hartzen dute nire gorputzean, arrastorik ere utzi gabe (edo ez) desagertzen diren arte.\nEva Guerrero: Anotaciones sobre el miedo\nEva Guerrerok (Bilbo, 1982) BAIn (Bizkaiko Antzerki Ikastegia) ikasi zuen, eta ondoren, Leeds Beckett University-n; hor lortu zuen Contemporary Performance Practices (BA) delakoa. 2005ean hasi zen haren karrera, lan eszenikoak sortzen. Bere heldutasun artistikoak bultzatuta, bideodantzari, performanceei, instalazioei eta narratibari ekin zien; izan ere, Destrucción mutua asegurada liburua argitaratu du 2015ean. Mugimenduaren, emozioaren eta hitzen benetakotasuna lantzen du. Haren koreografien iturri dira manipulazioa, testua, beso eta eskuen adierazkortasuna, sustraitutako oinarria, gorputz itsusiak, arte martzialetako posizioak, nekea, keinuak, musika jartzea eta ezer bilatu barik dantzan egitea...\n«Gai nagusitzat beldurra hartu dut. Beldurrak muga batzuk sentiarazten dizkit. Mugek korrika irteteko, ihes egiteko, gogoak ematen dizkidate. Ihesak ni ez egotea eragiten du; alegia, ez naiz joaten joan behar dudan lekura, edo hartatik korrika joaten naiz, han nire hutsunea utzita. Beraz, duela urtebete, agertokian egoteko eta ez egoteko modua ikertzen hasi nintzen. Nola konta diezazuket zerbait, nik zuzenean kontatu gabe eta, hala ere, horrek esanahia galdu gabe? Zenbait proba egin ditut jendaurrean, eta proba horiei 1. oharra, 2.a eta abar deitzen diet. Eta haiek guztiek ‘Anotaciones sobre el miedo’ osatzen dute. Oraingoan, 4.a aurkeztuko dut.\nAgertokian nire presentzia ordezteko modua bilatzean, erruz erabiltzen ditut ikus-entzunezkoak, audioak, testuak... Probatzeko, publikoari ibilbideak sortu dizkiot, agertokian sartu dut, haiekin laugarren horma balego bezala jokatu dut... Oraindik ez dut egiturarik errepikatu, oraindik ez da lan itxi bat, ohar bakoitza proba bat da, prozesuan dagoen lan bat da, gure beldurrei aurre egitea prozesu bat den bezala».\n«Egun batean jaiki, eta dena bertan behera uztea eta alde egitea pentsatu nuen. Jadanik ez zegoen zergatirik. Beldurra nahikoa handia zen, nire burua pisutsuegia zen, entzun nezakeena baino zarata handiagoa zegoen, eta beste behin ere, hau galdetu nion neure buruari: zer egiten dut nik hemen? Zergatik ez dut alde egiten? Burua nahastua eta hotsez betea, begiak barrurantz, urdaila harrizkoa eta eztarria lehorra. Matrailezur gogorra eta bihotz gaiztoa. Ezgai sentitzea kaka bat da. Leku batean sartzen naizen bakoitzean, irteera bilatzen dut. Joan naitekeela jakiteak lasaitu egiten nau, baina gaur uste dut ez naizela sartuko. Asko borrokatu behar dut oraindik».\nSara Paniagua: 1 cuerpo/8 dias /8 horas\nKoreografoa, ikusizko artista eta performerra. Arte Dramatikoa eta Dantza ikasi zuen Madrilen eta Euskadin. Ondoren, Arte, Performance eta Antzerki-izaerari buruzko espezializazio-graduondo bat egin zuen Anberesko Unibertsitatean (Belgika).\n«Dena pertzepzioan jokatzen da». Pablo d’ors.\nZentzu dago proiektu honen proposamena. Haren sorkuntza eta ikerketa koreografikoko prozesua eremu zabal batean dago, maila kulturalean, geografikoan eta artistikoan. Ikuspegi horretatik, deslokalizazioa oinarrizko tresna metodologikoetako bat da, koreografikoa denera hurbiltzeko kontzeptuen artean.\nEsparru horretan, dantza gorputzak desberdintasunaren bidez onartzen laguntzen digun esperientzia bat da, bestearen onarpenean hasten den pluralismo bat txertatuz, eta horrek nork bere nortasuna onartzea dakar. Bestea, ulermen-iturri gisa, eta ez ulergarritasun-termino bat gisa soilik. Garrantzitsua da kontuan hartzea beste entitate batzuk daudela edo egon daitezkeela, kontuan hartu ohi ditugunez gain. Giza talde bakoitzak bere koherentzia-, uniformetasun- eta harmonia-sistema du. Zorionez, niak ezin du benetakoa agortu, ez da horren muina.\nIkerketaren euskarria hau da: Ekialdeko filosofiako klasikoen berrirakurketa konparatua, lehen errituak eta lehen erakunde kultural eta sozialak azaltzen saiatzen diren sistema soziologiko, etnologiko eta analitiko nagusiei buruzko eztabaida ezartzeko ikerketan, kontzientziaren izaeran jartzen da arreta, hori baita iruzurren, ilusio iragankorren eta agerpen fenomenikoen indar adierazgarria baita.\nHarago / ez dago diskurtsorik. errealitate hau ez-kontzeptuala da, baina misterioaren ahotik irekitzen diren hitzak eta mugimendua zezeltzen dituen aurreko dantza baten akatsa. Ikusezinak erantzuten du.\n«Zerbait konprimitu nahi baduzu, beharrezkoa da lehenago behar bezala lasaitzea». Lao Tse.\n‘Gorputza’: Gelditasun-egoera bat ez den bertikaltasuna. Zorrotz antolatutako eta bere baitan bukatutako osotasun baten mugimenduaren deskribapena. Mugimendu hori lege finkoen arabera egiten da, bere baitan amaitzen da, eta beraz, une oro berritzen da: amaiera bakoitzaren ondoren beste hasiera bat duen mugimendu bat.\nBarrurantz zuzenduta, mugimendua amaierara iristen da: arnasgoraren inspirazioa, sistolea, kontzentrazioa; mugimendu hori beste hasiera baterantz abiatzen da, eta horretan, bultzada kanpora doaarnasbehera, diastolea, espantsioa.\nLuciana Chieragati: Gag\nColetivo Qualquer taldea 2008an sortu zen Lisboan, Luciana Chieregati (BR) eta Ibon Salvador (Euskadi) ikertzaile eta koreografoek topo egin zutenean. Urte hauetan, filosofia garaikidearekin gurutzatzen eta elkartzen diren dantza-piezak sortzea izan da haien interesa. Egunerokoarekin lotura estua duten lan mugakideak egiten ahalegintzen dira, antzerki-espazioaren antolaketa aldatuz, eta batik bat, koreografian oinarrituta hizkuntzak nola sortu ikertzen dute.\nGaur egun, kolektiboa Bilbon dago, eta beste proiektu batzuen artean, ‘Over’ pieza ari da lantzen, Esti Olabarri, Isaak Erdoiza eta Idoia Zabaletaren laguntzarekin.\nGag sortzeko prozesua 2014an hasi zen, Arte-Aren Jarduera Eszeniko eta Ikusizko Kulturari buruzko Masterra egiten ari zirela, Madrilen. 2014ko uztailean eman zuten lehen aldiz, Pradillo antzokian. Emanaldi horren ostean, proiektuak sortzen zituen materialak ikertzen jarraitzea erabaki genuen, publikoarekiko kontaktua ardatz hartuta. Dantzan Bilaka programaren bitartez, egonaldi bat egin dugu, pieza eszenikoa amaitze eta fintze aldera.\n2015. urtean, proiektuko materialak berrantolatzen, kentzen eta aldatzen aritu gara, haren beste antolaketa koreografiko batzuk sortzeko eta haren galderetan sakontzeko tresnak bilatu nahian. Sortze-prozesuak eta pieza eszenikoak bizia duten, etengabe mugitzen eta aldatzen ari diren zerbait dira, gure ustez, eta ildo horretan, garrantzitsua iruditzen zitzaigun materialak beste komunikazio-modu batzuetan probatzea. Beste modu batean antolatzen genituen, Gag agertokian proposatzen duen galdera edo problema elkarbanatze aldera. Dantzan Bilakako emanaldian, muntaketa horietako bat erakutsiko dugu. Pieza, bere osotasunean, urriaren 31n emango dugu Bilboko La Fundición aretoan, Festival BAD 2015 jaialdian.\nGag galdera bat da, agertokian problema bat adierazteko ahalegin bat da (problema: hor aurrerantz jaurtitako zerbait –zailtasun bat agertokira botatzea–, Diego Agullóren hitzalditik hartua). Gauzei –kasu honetan, mugitzen ari den gorputz bati– esanahiak esleitzearekin zerikusia duen gonbidapen bat. Ezintasun-lurralde bat sortzeko ahalegin bat da, interpretazio-gehiegikeria batetik esanahiak adierazteko ahalegin bat. Hustea? Potentzia? Asperraldia? Esanahiak eraketa bat izango dira, ala materiari atxikita daude? Zer gertatzen da gorputzaren eta hitzen gainjartze-erlazioen logika bat eteten duten esanahien gaindosian? Zer gorputz? Gag gaur agertokian dantzan dagoen gorputz bati buruzko galdera bat da.\n*Ahoan hitza galarazteko sartzen den zerbait adierazten duen terminotik, eta ondoren, aktorearen inprobisazioa, oroimen-hutsune bat edo hitz egiteko ezina konpontzeko.\nNuria Perez: Elkarrizketa\nBartzelonan jaioa, Nuria Pérez gimnasia artistikoaren bidez hasi zen gorputza lantzen. Biologian lizentziatu zen; gorputz-prestakuntzarekin jarraitu zuen, dantza garaikidearen bidez, Bartzelonako Unibertsitate Autonomoan. Ikertzaile gisa, mugimenduan du interesa, eta Bilbon beste etapa bati eman dio hasiera Plataforma Tirante kolektiboan. Dantzan Bilaka programan Eva Guerrerorekin sartu zen ‘re-vestimientos’ piezarekin. Sorkuntza eta pedagogia uztartzen ditu, dantza zenbait ikuspuntutatik ikertzen du, eta bere sorkuntzetarako beharrezkoa de elkarrizketa ematen dio.\nKomunikazioa hizkuntzen arteko ulermenean datza. Hizkuntza bakoitzak bere kodea du, elkarrizketa-sekuentziak eratzen laguntzen diguten arau eta tresnen multzo bat. Zer gertatzen da kode desberdineko hizkuntzen arteko elkarrizketa eragiten dugunean?\nLan-prozesuaren abiapuntua bi kode/partitura dira: Aurreskua (dantza tradizionala) eta ‘Elisarentzat’ (Beethoven). Elkarrizketa piezaren helburua mendekotasunik eta nagusitasunik gabeko elkarrizketa bat lortzea da. Kodeen arteko oreka bat, adierazpenik handienean. Interpreteen arteko komunikazioa tenis-partidu batean oinarritutako jolas baten bidez bideratuko dugu.\nElkarrizketaren prozesuari buruzko hitz hauek idazten ari naizela, neure buruari galdetu diot zer arau diplomatiko sortu behar ditugun, ikuspegi desberdinetatik elkarbana dezakegun eta elkarrekin garatu dezakegun lan-metodo edo kode bat formulatzeko.\nElkarrizketa. Tenis-partidu batean oinarritutako jolasa.\nAurresku jokalaria. Gorputza du jolas-tresna.\nElisarentzat jokalaria. Ozentasuna da haren jolas-tresna.\nAurresku eta Elisarentzat partiturak aldatu egin daitezke. Interprete bakoitza ahal duen gehiena jolastu ahal izango da bere kodearekin, jatorrizko partituren konposizio garaikidea lortuz.\nElkarrizketaren arauak sistema hirurogeitarretik datoz (tenisa: 15, 30, 40 eta jokoa). Hiru jokotik gehien irabazten duena garailea izango da.\nPartiduaren helburua bi partituren (gorputzarena eta soinuarena) arteko elkarrizketaren bidez jolastea da.


Brusela - Vikidia\nBrusela hiriaren kokapena.\nBrusela Belgikako hiriburua da, bai eta, aldi berean, Belgikako eskualde baten izena ere. Brusela hiriak 180.000 biztanle inguru ditu; eskualdeak, aldiz, ia 2 milioi biztanle.\nBruselan bi hizkuntza ofizial daude: frantsesa eta flandriera. Horregatik, kaleetako kartelak bi hizkuntza ofizialetan idatzita egon ohi dira. Gainera, etorkin askok, esaterako, Maroko edo Turkiatik etorritakoek, euren hizkuntzak hitz egiten dituzte.\nBrusela Europar Batasunaren egoitza nagusia da. Europako Parlamentua ere bertan biltzen da, baita Europako Batzordea ere (Europar Batasuneko gobernu moduko bat). Bruselan, gainera, Ipar Atlantikoko Tratatuaren Erakundearen (NATO) egoitza bat dago.\nEraikin garrantzitsu asko eta interes handiko lekuak daude Bruselan. Esaterako, Atomium izeneko eraikina, burdinazko atomo bat dirudiena, oso ezaguna da. Manneken Pis izeneko estatua txikia ere oso ezaguna da; pixa egiten ari den ume baten estatua da.\nBrusela 500. urte inguruan sortu zen. Gaztelu baten inguruan zabaldu zen, Senne ibaiko irla batean. XII. mendean oihalaren merkataritzako zentro bat bilakatu zen. XV. mendean, bere arte eta kulturagatik ezaguna zen lurralde bateko hiri nagusia bihurtu zen. Espainiar eta Austriar inperioek 200 bat urtez gobernatu zuten lurralde hori.\n1815ean Belgika Herbehereetako parte bilakatu zen. Brusela eta Haga ziren hiri nagusiak. 1830ean, Herbehereen aurkako matxinada bat gertatu zen Bruselan. Ondorioz, Belgika herrialde independente bihurtu zen eta, Brusela, bertako hiriburu.\nOrrialdearen azken aldaketa: 16:18, 5 apirila 2019.


Martxan dauden inkestak\nAtal honetan gure inkestaren bat bete behar dutenentzako erabilgarria izan daitekeen informazio guztia dator.\nEtxebizitza, Herri Lan eta Garraio Saileko Estadistika Organoaren gutunen bat jaso baduzu, gure inkestetako baten laginean sartuta zaudela esanez, eta zalantzarik baduzu: derrigorrezkoa al da? nire datuak seguru egongo al dira? ez dut galdera hau ulertzen,... hemen aurkituko dituzu erantzunak, edo zalantzak argitzeko nora jo.\nDatuak biltzea funtsezkoa da, baldin eta, prozesuaren amaieran, gizartearentzat erabilgarria izango den kalitatezko informazioa lortu nahi badugu. Eta datuak biltzeko herritarren lankidetza ezinbestekoa da. Jakin badakigu jendeak ez duela oso gogoko inkestari erantzutea, eta horregatik, Estatistika Organoa lan hori ahal bezainbat arintzen saiatzen da; galde-sorten diseinua sinpletu egin dugu, inkesta betetzeko modu dezberdinak eskaintzen ditugu, eta, gainera, behar-beharrezkoa den informazio guztia, atal honetan jarri dugu, bateratu.\nOndorengo taulan egun egiten ari garen inkesten zerrenda, eta horiei buruzko informazio garrantzitsuena aurkituko duzu (kontaktuak, metodologia,...). Ikus dezakezunez, inkestei erantzuteko hainbat modu daude gainera:\nInkestari erantzuteko moduak\nMetodologiari buruzko informazioa\nEraikintza eta etxebizitza HILEROKOA estadisticas-vivienda@euskadi.eus Esteka\nPDF: Galde-sortaren beste kopia bat behar baduzu, erantzuteko, dagokion PDF fitxategia inprima dezakezu, eta fax edo postaz bidali honako helbide honetara:\nEstatistika Organoa Ingurumen, Lurralde Plangintza eta Etxebizitza Saila. Donostia kalea, 1 - 01010 Vitoria-Gasteiz. Faxa: 945 01 63 40.\nInkestei erantzutea derrigorrezkoa da\nEtxebizitza, Herri Lan eta Garraio Saileko Estatistika Organoak egiten dituen ikerketak ofizialak dira, Legeak araututakoak dira, eta hortaz, derrigorrezkoa da horiei erantzutea.\nIkus Euskal Autonomia Erkidegoko Estatistikaren apirilaren 23ko 4/1986 Legearen 9. artikulutik 16.era bitartekoak.\nIsilpekoa eta segurua\nEtxebizitza, Herri Lan eta Garraio Saileko Estatistika Organoa derrigortua dago, eta hitz ematen du hala egingo duela, datu pertsonalak isilpean gordetzera, eta hortaz, ezin du, inondik inora, inkestetan informazioa ematen dutenen datu pertsonalak zabaldu, ez argitaratu, ez zuzenean, ez zeharka, eta ezin du informazio hori estatistikarako ez den beste ezartarako erabili.\nIdentifikagarria ez den edo fitxategi-gidazerrendetako informazioa baino ez da zabalduko edo eskainiko; hau da, establezimenduen, enpresen, ustiapenen edo bestelako erakundeen zerrendatzeen inguruko informazioa emango da soilik.\nBestalde, interesdunak emandako datuak eta estatistika-eragiketetarako emandakoekin zerikusirik ez dutenak, kasuan kasuko jardueraren edo prozedura zehatzaren helburuak betetzeko baino ez dira erabiliko. Aipatutako datuak ez dira inolaz ere informatikoki tratatuko edo hirugarrenei lagako, ez bada interesdunaren berariazko baimenarekin edota Legeak aurreikusitako kasuetan.\nIndarrean dagoen legeria betetzeko, atuak ematen dituenak eskubidea izango du nahi duenean datuak eskuratu, zuzendu, ezereztatu edota horien kontra egiteko, erregelamendu bidez ezarritako eran.\nDatuen isilpekotasuna bermatzen duten arauak: Euskadiko Autonomia Elkartearen Estatistikari buruzko apirilaren 23ko 4/1986 Legearen 19. artikulutik 23ra bitartekoak; Datu Pertsonalak Babesteko abenduaren 13ko 15/1999 Lege Organikoaren arabera aplikatu beharko xedapenak eta izaera pertsonaleko datuak dituzten fitxategi automatizatuen segurtasun neurriei buruzko Erregelamendua, ekainaren 11ko 994/1999 Errege Dekretuaren bidez onartutakoa.\nInkesta on-line betetzea erabakiz geo, datuen segurtasuna eta isilpekotasuna bermatzeko, Etxebizitza, Herri Lan eta Garraio Saileko Estatistika Organoak erabiltzen dituen galde-sorta guztiak zerbiatzari seguru batean daude, eta horrek sean nahi du zure ordenagailuaren eta Ingurumen, Lurralde Plangintza eta Etxebizitza Sailaren zerbitzariaren arteko informazio-truke guztian isilpekotasuna bermatuta dagoela. IZENPEk, beste euskal administrazio guztietan bezala, ziurtatzen du zerbitzari seguru bat erabiltzen dugula. Beraz, zaude lasai; izan kofidantza erakunde horrengan.\nOraindik ziurtagiriak instalatu gabe badituzu, inkesta sartzen saiatzen zarenean ohar bat azalduko zaizu (IZENPEren ziurtagiria falt zaizula esanez). Bi aukera dituzu: mezua onartu edo ziurtagiriak jaitsi.\nZalantzarik baduzu, zar saitez gurekin harremanetan:\nTelefono: 945 01 69 61.


Microsoft-ek segurtasun-akatsak onartzen ditu Word testu-prozesadorean | Consumer\nMicrosoft-ek segurtasun-akatsak onartzen ditu Word testu-prozesadorean\nErroreak bertsio guztiei eragiten die, eta ezkutuko kodeen bidez fitxategiak lapurtzeko aukera ematen du\nMicrosoftek atzo jakinarazi zuenez, Word testu-prozesadoreak segurtasun-akats bat du, eta, horren ondorioz, fitxategiak lapurtu daitezke ezkutuko kode bat duen dokumentu bat sartuta. Informatikari erraldoiak adierazi zuen arazoa konpontzeko eta konponketa programa horren bertsio zaharrenetan sartzeko modua ikertzen ari dela.\n“Badirudi arazoa Microsoft Word-en bertsio guztiei dagokiela”, jakinarazi zuen enpresak jakinarazpen batean. “Ikerketa amaitzen denean, Microsoft-en bezero guztiei mesede egingo dieten neurriak hartuko ditugu”, erantsi zuen multinazional informatikoaren jakinarazpenak.\nArtxiboen lapurreta agiri bat txertatuz egin daiteke, igorleari berrikusteko eta itzultzeko eskatuz. Eragiketa gertatzen denean, dokumentua legez kanpo ateratako fitxategiarekin itzultzen da. Microsoftek esan zuen lapurtu daitezkeen artxiboak legezko kontratuak, ordainketen nominak eta mezu elektronikoak direla.\nKalkuluen arabera, AEBetako bulegoen % 30 baino gehiago dira. Microsoften Word 97 programarekin lan egiten dute; programa hori egungo Word 2000 edo Word 2002ren aurreko bertsioa da. Azken horietan, dokumentuak lapur informatikoari itzuli aurretik inprimatzen badira bakarrik lapurtu daitezke.\nMicrosoftek adierazi zuen lapurrak zehatz-mehatz jakin behar duela zein den dokumentua eta nondik lapurtu, eta onartu zuen helburu posible asko, hala nola mezu elektronikoak edo helbideak, artxibo aurresangarrietan daudela ia beti.\nEnpresak iradoki zuen erabiltzaileek irekitzen dituzten dokumentu guztietan ezkutuko kodeak bilatzeko. Microsoft Word 2002n, testu-prozesadoreko azken bertsioan, ezkutuko kode horiek tresnak, aukerak eta, azkenik, kodeak hautatuz bila daitezkeela adierazi zuen.\nhutsegiteak procesador-eu word


HF soldatzeko ekipoak - indukzio bidezko berokuntza makinen fabrikatzailea indukzio bidezko berotze soluzioak\nHF brasatzeko ekipoak\nIndukziozko Soldadura Makina eta Soldatzeko Ekipoak\n1. Lehenengo belaunaldiko IGBT modulua eta alderantzizko teknologiak erabili dira.\n2. Egitura erraza eta pisu arina eta mantentze-lanetarako erraza.\n3. Eragiteko erraza, minutu gutxirekin nahikoa da hura ikasteko.\n4. Instalatzeko erraza, lanbide gabeko pertsona batek oso erraz egin dezake instalazioa.\n5. Tenporizadorearen modeloaren abantailak, berotze-aldiaren eta euri-aldiaren potentzia eta funtzionamendua aurrez ezar daitezke, berokuntza-kurba sinple bat lortzeko, eredu hau loteen ekoizpenerako erabiltzea proposatzen da, errepikagarritasuna hobetzeko.\n6. Bereizitako modeloak kasu batzuen inguru zikinetara egokitzeko diseinatuta daude.\nDW-MF-15 Indukziozko Generatorea\n380V% 20 ±\nDW-MF-25 Indukziozko Generatorea\nDW-MF-45 Indukziozko Generatorea\nDW-MF-70 Indukziozko Generatorea\nDW-MF-90 Indukziozko Generatorea\nDW-MF-110 Indukziozko Generatorea\nDW-MF-160 Indukziozko Generatorea\nDW-MF-45 Indukzio berogailua Forjaketa Labea\nDW-MF-70 Indukzio berogailua Forjaketa Labea\nDW-MF-90 Indukzio berogailua Forjaketa Labea\nDW-MF-110 Indukzio berogailua Forjaketa Labea\nDW-MF-160 Indukzio Berogailu Hagaxka Forjatzeko Labea\nDW-MF-15 Indukzio Urtu Labea\nDW-MF-25 Indukzio Urtu Labea\nDW-MF-35 Indukzio Urtu Labea\nDW-MF-45 Indukzio Urtu Labea\nDW-MF-70 Indukzio Urtu Labea\nDW-MF-90 Indukzio Urtu Labea\nDW-MF-110 Induziondun Ekipamendua\nDW-MF-160Indukzioz kanpoko ekipamendua\nFase bakarra 220V\n380V% 10 ±\nKategoriak Teknologiak Tags HF brasatzeko ekipoak, maiztasun handiko soldadura, maiztasun handiko brasatzeko unitatea, maiztasun handiko indukzio soldadura, maiztasun handiko berogailu berogailua, Indukzio soldadura, indukzio brasatzeko ekipoak, indukzio brasatzeko labe, indukzio balbula berogailu, Indukzio makina, indukzio soldadura prozesua, indukzio brasatzeko sistema, irrati maiztasun kobrea brasatzeko, irrati maiztasuneko brasadura berogailua, RF soldadura, RF brasatzeko makina


Datorren astelehenean, apirilak 6, gure elkartasuna\nDatorren astelehenean, apirilak 6, gure elkartasuna adieraziko diegu, berriro ere, egoera larri hau pairatzen ari garen guztioi, bereziki, beraien etxeko bakardadean edo zahar-etxeetan. Erantzuna azkarra eskatzen duten premiazko egoera eta aldarrikapenak ditugu, egoera hau gainditu nahi badugu.\nGure etxeetako balkoi eta leihoetatik babestu nahi ditugu osasungintzako langile guztiak, zerbitzu sozio- sanitarioetakoak, ezinbestekoak diren langileak eta pandemia honetatik atera gaitezen, ahalegina egiten ari diren guztiak. Aldi berean aldarrikatu nahi dugu:\nBizitza, osasuna, eta pertsonak lehentasuna dira. Onartezina da inoren heriotza, bere bizitza salbatzeko baliabiderik ez iristeagatik.\nOsasuna eta Menpekotasunaren zaintza ezin dira negozio bihurtu.\nEkonomiaren helburua, gizartearen eta norbanakoen beharrak bermatzea da, eta ez gutxi batzuen aberastasuna.\nInstituzio eta Gobernuen lehentasuna izan beharko litzateke, gizarte osoaren oinarrizko eskubideak betetzea, aberastasuna modu ekitatiboan banatzea eta Zerbitzu Publiko eta Unibertsalak bermatzea. Eskubide horien artean leudeke: Osasun eskubidea, Menpekotasunaren babesa, bizitza duina bermatuko duen diru-sarrera, besteen artean. Krisi hau ezin da konpondu, berriro ere, laneko diru-sarreren galerarekin edo Zerbitzu Sozialen murrizketekin.\nGobernuen ardura, beharrezko neurri politiko eta ekonomikoak hartzea da, krisiak irauten duen bitartean, baita ondoren ere, pertsona guztiek bizitza duina bermatua izan dezaten. Horretarako ezinbestekoa da kalitatezko lana, pentsio duinak, Zerbitzu Publiko Unibertsalak eta beharrezkoak diren prestazioak.\nJoan den astelehenean, pertsona nagusi eta pentsionista askok, argi utziko dugu balkoi eta leihoetan, borrokan jarraitzen dugula. Astelehen honetan ere, azalduko dugu gure mobilizazioa. Gure ezaugarri diren “fusia” koloreko zapiak aterako ditugu ahal dugun toki guztietara.Gonbidatuta zaude\nGasteizen, 2020ko apirilaren 6an


Gonzalo Rubalcaba & Aymée Nuviola + Chucho Valdés Cuarteto - Donostia Kultura\nOHARRA: Kontzertu honetarako sarrerak agortuta daude, sarrerak eskuragarri egongo dira hasieran programatutako kontzerturako (Mulatu Astatke, uztailaren 22a, Trinitate Plaza Keler) erositakoak itzultzen badira. Informazio gehiago.\nDionisio Jesús "Chucho" Valdés Rodríguez musikari-familia batean jaio zen Quivicánen, Kubako Habana probintzian, 1941eko urriaren 9an, eta aita izan zuen lehen maisua, Bebo Valdés, berbera 2003an Donostiako Jazzaldia Saria jasotakoa, aurten Chuchori egokituko zaion bezala. Hiru urte zituela, Chucho Valdés irratian entzuten zituen doinuak pianoan jotzen zituen, bi eskuak erabiliz eta edozein tonalitatetan. Bost urte zituela, piano-lezioak hartzen eta teoria eta solfeoa ikasten hasi zen, eta musika-heziketa formala Habanako Udal Musika Kontserbatorioan jarraitu zuen, baita bertan graduatu ere 14 urterekin. Urtebete geroago, bere lehen jazz-hirukotea sortu zuen. 1959an, Kubako Sabor bandarekin hasi zen profesionalki. Bere aitak zuzendua, oro har, banda hori Kubako musika modernoko orkestra handietako bat jotzen da.


Munduko vermouth onenaren saria, Astobiza txakolindegiarentzat - Okondo - Aiaraldea.eus\nMunduko vermouth onenaren saria, Astobiza txakolindegiarentzat\nTxabi Alvarado Bañares 2021-04-23 10:00\n12 urte behar izan dituzte edaria prestatzeko. / Astobiza txakolina\n12 urte behar izan dituzte Okondoko upategiko kideek edaria prestatzeko.\nWorld Vermouth Awards norgehiagokan gailendu da Astobiza txakolindegia. Munduko beste hainbat marka entzutetsuren aurka neurtu da Okondoko upategia, erdi-gozo kategorian.\n12 urte baliatu behar izan dituzte lehiaketara aurkeztutako edaria prestatzeko: 10 urte ikerketa garatzeko eta beste 2 probak egiteko. Duela hilabete gutxi atera zen ardoa Amurrioko Barañano likore fabrikatik. Edaria soilik ez, botilaren etiketa ere saritu dute, Erresuma Batuko Harpers Design Awards norgehiagokan.\n'Ondarribi zuri' izeneko mahatsa baliatu dute produktua ekoizteko. Vermoutharen usaina goraipatu du epaimahaiak. “Usain zoragarria du, distiratsua, loretsua, lorategiko fruta gozoarena”, adierazi dute ebazpenean. Zaporeari dagokionez, tragoaren amaieran “belarren garraztasun gozoa” nabaritu daitekeela nabarmendu dute.


Honi buruz | Berriketan\nBerriketan.info informazioaren sare sozial euskalduna\nBerriketan.info informazioan oinarritutako komunitate bat da, informazioaren jario azkarra bideratuko duena. Plataformako erabiltzaile bakoitzak (kazetariek, adituek, herritarrek….) profil propioa izango du, eta profil hori automatikoki Twitter-eko eta Facebook-eko norbere profilarekin lotzeko aukera egongo da.\nGailu mugikorretan erabiltzeko ere prestatuta dago berriketan.info komunitatea. Informazioa edozein tokitatik jarraitu eta sortu ahal izateko aukera gero eta handiagoa da, behar honi ere erantzun nahi dio proiektuak.\nTeknikoki, Berriketan.info orokorrean WordPress 3.0, Buddypress, Pluginen, Txantiloien, lokalizazioen eta garapen propioen konbinazioarekin eraikitako plataforma da. Oinarrizko WordPressaz gain hainbat tresna eta baldintza betetzen ditu. Horretarako, hainbat plugin eta gehigarri gehitu zaizkio. Software libreko komunitateari eta bertan dihardutenei esker era honetako proiektuak egingarriak dira. Etorkizunean ere horrela izateko, erabilitako tresna hauek guztiak euskal komunitatearen esku jarriko ditu proiektuak, hurrengo asteetan.\nInterneten informazioa kontsumitzeko modua aldatu egin da, hori begi bistakoa da. Etengabe ari da aldatzen. Gaur egun, gero eta gehiago dira informazioaren kontsumoa Twitter, Tuenti edota Facebook bidez abiatzen dutenak. Euskaldunok ere, euskal komunikazio eremuak ere hor kokatu behar duelako sortu dugu berriketan.info plataforma.\nHelburuak, nagusiki eta laburbilduz, bi puntutan laburbildu ditzakegu:\nEduki-sortzailearen eta hartzailearen arteko harremanak ireki. Gaur egungo kazetaritzak behar-beharrezkoa du hartzailearekin hartu-emana izatea, albistearen beraren sorreratik hasita. Komunitate honen helburuetako bat da euskaraz diharduten kazetariek, herri-kazetariek, adituek, herritarrek… hartzailearekin euskaraz hartu-emana izateko plataforma bat izatea.\nBestetik, eta informazioaren kontsumoan ematen ari den aldaketarekin lotuta, komunitate honen helburua da euskaraz sortzen den eduki hori (herri-atariak, webgune informatiboak, blogak….) zabaltzea, sustatzea.\nPlataformako erabiltzaile bakoitzak profil propioa izango du. Profil horrek berarekin kontaktuan jartzeko era adierazteko balio dezake. Kazetarien kasuan adibidez hau izango da pertsona horren profil nagusia.\nPlataforma barneko komunikaziorako tresna. Tresna honen bidez plataforma barnean dauden erabiltzaileen arteko komunikazio pribatua ere egin daiteke. Barne mezularitza honen bidez idazten diren mezuak ez dira publikoak izango.\nSarearen barnean intereseko pertsonak direnak jarraitzeko aukera egongo da.\nMomentu batean interes amankomunak dituzten pertsonak aurkitu eta taldeetan antolatzeko aukera ere egon daiteke. Talde hauek beren pribatutasun politika propioak izango dituztelarik.\nErabiltzaile batek bere informazio motzak publikatzeko eta besteek erantzuteko duten tokia. Facebook-eko horma antzekoa, baina Twitterreko formatu motzean.\nGertakari segida baten moduan pertsona batek plataforma barruan egindakoa zehazten duen jarduna adierazten du. Zerrenda horretan pertsonak blogean, harian, taldeetan… egindako gauza publikoak agertuko dira.


naiz: agenda - Artformers Talk Program topaketa\nArtformers Talk Program topaketa\nArtformers Talk Program topaketak hainbat hitzaldi eskainiko ditu kultur sektoreko eta berrikuntza digitaleko protagonisten eskutik, artearen eta kultura garaikidearen profesionalei zuzenduta.\nEkimena, Asmoz fundazioak antolatuta, abenduaren 20an egingo da Donostiako San Telmo museoan.\nMaite Alonsok koordinatuta, topaketak Gipuzkoako artista eta kultur-eragileen profesionalizazioa ahalbidetzea bilatzen du, arte garaikidea irisgarria ez den segmentuetara iristeaz eta Gipuzkoako artista gazteak susatzeaz gain.\nGoizeko 10:00etan izango da aurkezpena Juan Iceta Yurrita eta Maite Alonsoren eskutik. Ondoren, ‘APP Second Canvas’ (10:20), ‘Euskal Herriko artistak saretzeko plataformen inguruko hausnarketak’ (12:00), ‘Bombon Projects’ (16:20) eta Bernat Daviu, Sahatsa Jauregi, Blanca Ortiga, Joana Roda, Jon Uriarte, Irati Urrestarazu eta Maite Alonsoren elkarrizketa (17:30) egingo dira.\nArtformers Talk Program topaketaren egitaraua\nArtformers Talk Program


Eskerrak - Comparsa de gigantes y cabezudos de Barañain\nPosted on 16/05/2015 by admin — No Comments ↓\nBarañaingo kompartsatik, jai batzordeari aurten egindako homenaldiagatik eskerrak hematen dizuegu.\nKonpartsa urte asko darama irteera guztietan, jaiak, barañaingo eguna, kabalgata… beti kulturarekin adin guztietik jendearentzat egindako gauzak eta errezpetuz eta bihotzez egindako gauzetan parte artuz.\nBarañaingo eguna gauza ahuek betetzen ditu eta orregatik poztanzun handia da homenaldi ahu egitea\nKonpartzatik bai herriko jendeari baita kanpokoari maiatzak 30ean Barañainera etortzera gonbidatzen zaituztegu.\nEgun onetan barañaingo erraldoien gomazko lehenengo bikotea salgai jarriko dira(Beriniano /Beriniana). Olentzeroko arduraduna etorriko da udal plazara saltzera.\n‹ Argazki Batzuk\nGomazko erraldoiak ›\nPosted in Bitxikeriak, Beste batzuk


Ertzaintzak Gasteizko Juani etxebizitza okupatua hustu du | Gizartea | Berria\nErtzaintzak Gasteizko Juani etxebizitza okupatua hustu du\n2022ko martxoak 10 - Gasteiz\nErtzaintzak Gasteizko Judimendi auzoko Juani etxea hutsarazi zuen atzo. Solairuetako bat hustu zuen Poliziak, lehenbizikoa. Bizilagunek joan den astelehenean zuten etxegabetze agindua, baina astebete atzeratu zuten kaleratzea. Beste bi etxebizitzetako bizilagunek ez dute etxegabetze agindurik, oraindik.\nDuela bost urte inguru okupatu zuten Juani, Judimendiko Juan II kalean kokatuta dagoen eraikina. Okupatutako blokearen solairu bakoitzak legezko jabe ezberdin bat dauka, eta, ondorioz, bizilagunek hiru prozesu judizial ezberdin dituzte zabalik. Horren legezko jabe Fincas Armentia higiezinen enpresak egindako salaketaren ondorioz hustu zuten lehen solairua.\nOperazioan, Juan II kalea itxi zuen Ertzaintzak, eraikin osoko argia ere moztu zuen —ez bakarrik hustu duten etxebizitzakoa—, eta lehen solairuko etxebizitzaren atea hormaz estali zuen. Kanpoan ere jende andana bildu zen etxegabetuei babesa adierazteko, eta protestan ari ziren bi lagun identifikatu zituen Ertzaintzak.


Beterrikoa - Ahotsak.eus\nKoldo Zuazoren arabera, Beterri izan da euskalkiaren bihotza. Zehatzago esanda, Iruñea eta Gipuzkoako itsasbazterra lotzen duen ardatz zatia. Aspaldikoa da ardatz hori, eta haren aldamenetan sortu eta indartu ziren zenbait hirigune. Ardatz horren indarra inguruetara zabaldu zen, eta zabaldutako gaien artean dago hizkera ere.\nEuskalkiaren ezaugarriak (Erdialdekoa - Gipuzkera)\n*j-ren ahoskera beti da <j> tankerakoa (eta ez Mendebal gehieneko <y>): jan, jakin... (eta ez yan, yakin...)\nErdarazko -(c)ión → -(z)io (ziyo) egin da.\nHitz hasieran z- > tx-: txoro, txuri, txilbor, txintxo...\nAzpieuskalkiaren ezaugarriak (Erdigunekoa (G))\nHizkeraren ezaugarriak (Beterrikoa)\nGaur egun indarra galtzen ari den arren, inguru honetako hizkeretan ohikoa izan da epentesia -u batez amaitzen diren hitzei mugatzailea gehitzean (-u + -a > -uba): bizituba, diruba, ikulluba...\nGipuzkoan barrena -raka (>-aka) atzizkia erabiltzen da norabidea adierazteko, beste alderdi batzuetako -rantz / -rutz edo -ri buruz bezala: honeaka, horreaka, kanpoaka... Ez da edozein hitzekin erabiltzen eta gazteen jardunean indar handiagoa du adinekoenean baino.\nAditz-izenak osatzeko -tzen / -ten besterik ez: pentsatzen, ikusten...\n*edun aditzaren orainaldiko adizkietan -e- erroa : det, degu, dezu...\nIzan aditzaren pluraleko adizkietan -e- erroa: gera, zera, zerate...\nJoan aditzaren nijoa, dijoa, dijoaz tankerako adizkiak.\nNor-Nork saileko aditz laguntzailean -au- → -a- egiten da hizkera askotan: nauk/naun → nak/nan ; nauzu → nazu...\nNor-Nori saileko aditz laguntzailean -ai- → -a- egiten da: zait → zat, zaigu → zau...\n-zki- pluralgilea erabiltzen da *edun-en hitanoko adizkietan, ez -it- orokorra: ditut → dizkiat/dizkinat, ditu → dizkik/dizkin... Beterritik Urolalde gehienera eta Goierrira ere zabaldu da joera hau.\nAditz iragankorretako 3. pertsona pluraleko -te aldaera, Donostia-Hernani-Astigarraga lerrotik ekialdera erabiltzen da: zuten.\nAditz iragangaitzetako hitanoko adizki bereziak erabiltzen dira Gipuzkoako erdigunean: natxiok/natxion, gatxibek/gatxiben... Urolaldean ere badira halako adizkiak, baina Goierrin ez, eta ezta Donostia-Hernani-Astigarraga lerroan hasi eta Irun bitartean ere.\nAhalera osatzeko 'aditz nominalizatua + eduki/egon' egitura erabiltzen da Beterriko ardatz inguruetan: ekar dezaket → badakat ekartzia. Urolalde gehienera zabaldu da joera hau eta Goierrin ere sartzen ari da.\nMendebalean eta erdialdean nagusitu den 'partizipioa + TA' ez ezik, 'partizipioa + A' ere bada alderdi honetan: ibiliya.\nEuskal Herriko erdiguneko beste hizkera batzuetan bezala, ateratu, bizitu, egondu, edukitu, ibildu, izandu, jakindu tankerako partizipioak erabiltzen dira.\nSarri erabiltzen da aditzoina (Mendebaleko euskalkian eta Gipuzkoako sartaldean zeharo galduta dago), nahiz eta ez diren zuzen bereizten beronen eta partizipioaren esparruak: senda dadilla.\nHitanoko adizkietako -txi- osagaia da Beterriko ardatzean abian jarri den berrikuntzetako bat. NOR-NORK sailean, NOR-NORI-NORK saileko iraganaldian eta trinkoetan agertzen da gehienbat. Urolaldera ere zabaldu dira.\nNori saileko morfema plurala den -z- txistukaria busti egiten da Beterriko hizkera gehienetan: dixkiu 'dizkigu' (Lasarte); dixkizut, zaxkiak (Usurbil); dixka 'dizkio' (Aginaga)...\nAditz iragankorren hirugarren pertsona pluralean, Tolosaldean -e marka erabiltzen da eta Sortaldean -te nagusitzen da. Beterrin bien arteko borroka dagoela dirudi.\nNOR-NORI-NORK aditz sailean geni- > gini- / giñi- egin da Beterriko hizkera askotan: giñizun 'genizun'.\nAhalera osatzeko, 'aditz nominalizatua + eduki / egon' egitura erabiltzen da: ekar dezaket → badakat ekartzia / badago ekartzia.\nGalderetan, intonazioaz gainera, oso indartsua da al partikula erabiltzeko joera: etorriko al haiz?\nMendebalean eta Gipuzkoako sartaldean arrotza den bait- aurrizkia erabiltzen da kausa perpausetan.\nAldaerak: apaiz (ez apez), bezela, bizki 'biki', burni, ebi 'euri', elbi 'euli', eskubi 'eskuin', igo (ez igon, igan), iltze, ipui, irentsi (ez iretsi), labana (ez nabala), osin 'asun', pake 'bake', parre/farra 'barre', sapai 'sabai', tximu 'tximino', txindurri/txingurri 'inurri', udara 'uda'...\nLexikoa: agor 'iraila' (galbidean), aitona eta amona, apreta 'espartina', arkakuso, aurren 'lehenbiziko' adierarekin, babarrun 'indaba', bailara 'ibarra', basur 'ihintza', behatz 'hatz' adierarekin, behinik behin, belaze 'landa', beta 'astia', bukatu, Erromako zubi 'ostadar', eskumuinak (>eskuminak) 'goraintziak', esnatu 'iratzarri', faborez 'mesedez', garagarril 'ekaina' (galbidean), garo 'iratze' adierarekin, hitz egin, hots egin 'deitu', iaio 'trebea', ilbeltz 'urtarrila', iritsi 'heldu', isats 'buztana', iskanbila 'zalaparta', jator 'zintzoa', jela 'izotza', jipoi 'astindua', katagorri 'urtxintxa', kazkabar 'txingor', korrika 'lasterka', laiotz 'ospela', lapurtu 'ostu', legamia 'orantza, altxagarria', mami 'gatzatu, gaztanbera' adierarekin, mikatz 'mingotsa', mingain 'mihia', neskame 'zerbitzaria', peto 'benetakoa', sona 'ospea', triku 'sagarroia', txistu 'tu' adierarekin, txukun 'apaina, egokia', ukuilu 'korta', urruti, zilbor.\nLexikoa: atera (vs irten), txukatu 'lehortu'.\nAginaga. Errioko jarduerak eta bertako hiztegia\nUsabiaga Flores, Amaia\nFurundarena Salsamendi, Joxe Jabier\nBi hitz Hernaniko hizkeraren inguruan\nAranburu Gonzalo, Maddi\nEl topónimo Donostia\nBanús y Aguirre, José Luis\nEuskararen egoera Lasarte-Orian\nLasarte-Oriako euskararen azterketa\nAzurza, Maria Eugenia; Bereziartu, Juan Inazio; Labaka Usabiaga, Ana


Jostailu erabilien azoka antolatu du aurten ere Herrio Natur Taldeak | El Diario Vasco\nCosta UrolaJostailu erabilien azoka antolatu du aurten ere Herrio Natur Taldeak\nJostailu erabilien azoka antolatu du aurten ere Herrio Natur Taldeak\nBiltzen diren jostailuekin azoka abenduraren 16an egingo da.\nBilketa gaur bertan egingo da, Zaragueta eskolan eta Ikastolan. Era berean, jostailu erabiliak abenduaren 15ean jasoko ditu Herrio Natur Taldeak\nDV ORIO. Viernes, 1 diciembre 2017, 10:40\nAbenduaren 16an, larunbata, Herrio Natur Taldeak antolatuta, 8. Jostailu Erabilien Azoka izango da goiz osoan zehar herriko plazan (eguraldi txarra egiten badu, frontoian jarriko da). Horretarako etxeetan erabiltzen edo behar ez dituzuen jostailuak badituzue, orain duzue horiei guztiei erabilpen berri bat emateko aukera. «Elkartrukea eta berrerabilpena sustatzea dugu helburu eta Gabonetako gehiegizko kontsumoaz ardura hartzea», diote Herrio Ntur Taldetik.\nAzoka eguna baino lehen jostailuen bilketa egingo da. Honela, gaur bertan, ostirala, arratsaldeko 16:00etatik 17:00etara «Zaragueta Eskolan izango gaituzue ekartzen dizkiguzuen jostailuak jasotzen eta 16:30etik 17:30era Ikastolan izango gara. Abenduak 15,ostiralean, berriz, plazan izango gara azken jostailuak jasotzen, 17:00etatik 19:00etara.»\nBiltzen duten guztia abenduaren 16ko azokan ikusgai jarriko dute, goizeko 10:30etik arratsaldeko 14:30era plazan (eguraldi txarra egiten badu, frontoian jarriko da).\nBilketa egunetan etxetik ekarritako jostailuak hiru koloreren arabera sailkatuko dituzte: horia, urdina edo gorria. «Nahi izanez gero koloretako txartel bat jasoko duzue azoka egunean kolore berdineko txartela duen beste jostailuren batengatik trukatzeko», argitzen dute Herriotik..\n«Mahaietan jarriko diren jostailu desberdin guztiak ondo-ondo begiratu eta gustukoena aukeratzeko aukera izango du bakoitzak». Azokara hurbiltzen zaretenak egun horretan etxetik ekartzen dituzuen jostailuak guk azokan jarritakoekin trukatu ahal izango dituzue», esaten dute Natur Taldetik.\nAdonis Gelis pilotariak Euskal Herriko Eliteko finala lehiatuko du gaur Gaur eta bihar TTIP eta CETAren inguruan ekimenak antolatu dituzte